
Prooemium, 


De  Ventriculi  dissolutione  scribendi,  libenter  arripui 

occasionem,  tum,  quia  res,  quae  mihi  tractanda  erat, 
ad  pathologicam  anatomiam  maxime  spectaret,  cuius 
quidem  studio  imprimis  delector,  tum,  quia  ventri¬ 
culi  illa  morbosa  conditio  hucusque  parum  cognita 
mihi  erat.  Nec  enim  docere  sed  discere  volui,  quem 
finem  in  conscribenda  dissertatione  me  assecutum  esse, 
gaudeo.  Neque  minore  gaudeo  affectus  sum,  quum 
eodem  tempore,  quo  de  dissertatione  elaboranda  me¬ 
ditarer,  puer  hoc  malo  laborans,  policlinico,  cui  III 
Hufelandius  praeest,  afferretur;  cuius  quidem  morbi 
historiam  communicandi,  quum  mihi  data  esset  venia, 
non  possum  quin  fatear,  morbi  ipsius  decursum  a  me 
non  observatum,  sed  accuratiorem  eiusdem  descriptio- 

nem  ex  illius,  qui  puero  medicum  auxilium  attulerat, 
diario  esse  haustam.  Sectioni,  post  mortem  aegroti 
institutae,  interfuisse,  secundae  fortunae  debeo,  ope¬ 
ram  meam  adiuvanti:  experimenta  vero  in  cuniculis 
dissecandis,  quum  duce  viro  111. Rudolphi  instituerim,  in¬ 
signem  huius  viri  erga  me  humanitatem  atque  bene¬ 
volentiam  grato  animo  colore  nunquam  desinam. 


I 


I 

Introductio. 


V entriculi  dissolutio  ad  novissimas  rarissimasque  ana« 

tomiae  pathologicae  observationes  iam  non  pertinet; 
parum  tamen,  pro  ipsius  dignitate,  quod  maxime  mi¬ 
rum  videtur,  cognita  ac  perspecta  est.  Etenim  quod 
ad  physiologiam,  ad  pathologiam,  nec  minus  ad  fo¬ 
rensem  medicinam ,  maximam  ei  vim  tribuendam  esse, 
apparet.  Neque  minus  mirum  nobis  visum  est,  quod 
ex  prioribus  saeculis,  quibus  diligenter  et  accurate  ca¬ 
davera  medici  dissecabant,  nulla  iere  hac  de  re  obser¬ 
vatio  nobis  tradita  est.  Nemo  enim  in  animum  sibi 
inducet,  morbum,  cuius  certe  causae  semper  exstite¬ 
runt,  tunc  minus  extitisse,  vel  viros  illos,  qui  haud 
parva  cum  attentione  cadaverum  sectiones  tractabant, 
rem  fugisse,  quae  attentum  observatorem  haud  facile 
fallere  potuit* 

De  ventriculo  perforato  in  scriptoribus  etiam  an¬ 
tiquioribus  sat  magnam  exemplorum  copiam  inveni¬ 
mus.  Ita  ventriculum  perforatum  fuisse  docemur  mo¬ 
do  vulneribus,  atque  ulceribus,  modo  vermibus  aliis¬ 
que  bestiis  in  ventriculum  fortuitu  illapsis,  modo  ve¬ 
nenis  etc.  i)  Sed  huius  generis  perforationes  huc  non 
pertinent. 

Ipse  Morgagnius,  accuratus  ille  cadaverum  per¬ 
scrutator,  ventriculi  dissoluti,  nullum  attulit  exem¬ 
plum,  nisi  forte  sectiones  duae  hic  referendae  sunt, 
quarum  quidem  in  altera  2)  ,, ventriculus,  inquit,  erat 
amplissimus,  laxissimusque.  Huic  lumbrici  inerant 
multi;  tunica  autem  intima  deerat  ad  spatium  aliquod 
a  sinistris  in  fundi  posteriore  facie/*  —  In  alterius  3) 
vero  sectionis  descriptione  haec  habet  , /Ventriculus 
autem,  qua  lienem  spectabat,  adeo  tenuis,  ut  ne  di¬ 
midium  quidem  eius  aequaret  crassitudinis  quam  in 
reliquis  partibus ,  illoque  in  loco  ad  superiora  multis 
intus  erat  sanguineis  punctis  distinctus/* 

Primum  vero  exemplum,  quod  certe  ventriculis 
dissolutis  adnumerari  potest,  Camerarius  annotavit  4)- 


j)  Kade,  fiber  Kranlih.  des  Magens  etc.  in  Reils  Ar- 
chiv  fiir  Physiologie  Bd.  4*  P-  S<3.SL- 

Des  perforations  spontanees  de  1’estomac  par  Gerard 
Paris  an.  12.  Im  Ausz.  iibers.  ira  neuen  Iournal  fur 
ausland,  Litt.  Bd.  8.  St.  1.  Xo.  1. 

2)  Morgagni  de  sedib.  et  causis  niorb.  Ep.  XLIII.  22. 

3)  Idem  Ep.  XXV.  2. 

4)  Ephemer,  nat.  curios,  Cent.  V  et  VI-  Obs.  43. 


Tum  Cruikshank  historiam  emolliti  ac  perforati 
ventriculi  tradit;  quam  quidem  rem  ex  vi  aucta  vaso¬ 
rum  absorbentium  explicare  studet  i). 

Postea  Sandifort,  quem  in  pueri  modo  nati  cada¬ 
vere  invenerat  ventriculum  emollitum  atque  discrup- 
tum  summa  diligentia  descripsit  2). 

Sub  finem  vero  saeculi  praeterlapsi  cl.  Hunterus 
duobus  in  hominibus  antea  bona  valetudine  gavisis, 
iisdemque  subito  ac  violenter  extinclis,  ventriculi  sini¬ 
stram  partem  dissolutam  invenit.  Eodem  fere  tempore, 
quum,  ut  digestionem  amplius  investigaret,  multas  se¬ 
caret  bestias,  eandem  etiam  in  illis  reperit  rem,  ma¬ 
xime,  si  brevi  ante  mortem  ventriculum  pabulo  imple-' 
verant.  Hunter,  quum  in  persistente  vita  nulla  obser- 
vasset  symptomata  e  quibus  ventriculi  morbum  suspi¬ 
cari  posset,  ventriculum  tali  modo  post  mortem  et 
succo  quidem  gastrico  dissolvi  atque  digeri  contendit  5). 

Medici  anglici  A.  Burns  4),  Adams  5),  et  W.  Phi- 


1)  Cruihshank ,  anatomy  of  the  absorbing  vessels. 
pag.  II?* 

2)  Ed.  Sandifort,  observat,  anat.  patholog.  Lib.  IV. 
cap.  V. 

3)  I,  Hunter  Observations  on  certains  parts  of  animal 
oeconomy.  pag.  22 6  —  2?i* 

4)  Observ.  on  the  digestion  of  the  stomacli  after  death. 
In  Edingb.  med,  and  surgic.  Iournal.  Yol.  VI,  p.  129 
—  i?8* 

y)  On  the  digest.  of  the  stomach  after  death.  In  Ans- 


lip  i),  quam  Hunter  praeposuerat  Imius  rei  explica¬ 
tionem  argumentis  iterum  probare  studuerunt.  Nec 
in  Germania  physiologi  deerant,  qui  succum  gastricum 
dissolutionis  huius  accusarent.  Sic  v.  c.  cel.  Trevira- 
nus,  Iiunteri  sententiam  defendit  a). 

Primum  vero  dissoluti  ventriculi  exemplum  quod 
apud  nos  recentiori  tempore  observatum  est,  medicus 
quidam  in  commentariis  Hufelandii  annotavit  3). 

Anno  autem  MDCCCXI  Jager,  observationes  suas 
diligenter  institutas  accurateque  descriptas  publici  bu¬ 
ris  fecit  4).  Observavit  autem  ille  dissolutionem  ven¬ 
triculi  sernper  fere  praecessisse  morbum,  quo  quidem 
saepius  infantes,  tenera  aetate,  correptos  vidit.  Op¬ 
pugnavit  quae  Hunter  praeposuerat,  et  dissolutionem 
.ventriculi  dum  vita  adsit,  iamiam  perfici,  demonstraro 
conatui  est. 

Illum  vero  secuti  sunt  recentiores  hac  de  re  scrip- 


T-er  to  Mr.  Pnrns.  In  Lond.  medical  Iourn,  V.  23. 
p.  399  —  4*8* 

1)  A  Tre-atise  on  Indigestiori  and  its  consequences  etc. 
by  A.  P.  W.  Philip.  Sec.  Bd.  Lond.  1822.  Of  tlie  pro- 
c£3S  of  digestion.  pag.  JS  sqq. 

i  i}  Treviranus  Biologie.  -Bd.  c.  p»  347* 

Hufelands  Journal  der  prakt.  Heilkunde.  Bd.  22. 

St.  2.  p.  28* 

4)  Hufelands  Journ.  d,  prakt.  Heilk.  Bd,  33.  St.  5.  und 
Bd.  36.  St,  1. 

tores,  Fleischmannus  i) ,  Meckelius  2) ,  Mas- 

sius  3). 

Quodsi  igitur  ex  iis,  quae  a  Jagero  observata  sunt 
certe  colligendum  esse  videtur,  morbum  quemdam 
nonnumquam  ventriculi  dissolutionem  antecedere:  hoc 
nobis  agendum  esse  putavimus,  primum  ut  morbum 
illum  accuratius  describamus,  deinde  quod  in  cadave¬ 
ribus  observatum  sit,  explicemus,  denique  ut  huius 
rei  aetiologiam  pluribus  illustremus. 


1)  Fleischmann,  LeichenofFnungen.  Erlang.  1 8i5-  pag. 
132  — 153. 

3)  Meckel,  Handbuch  der  pathologiscken  Anatomie* 
£d.  2,  Abth.  2.  p.  10  —  14. 

})  Mass,  Diss.  de  dissolutione  membranarum  yentri- 
cnli  etc.  Hal,  1820. 

Morbus,  quem  describendum  aggredimur  teste  Ja- 

gero,  aliisque  hac  de  re  scriptoribus,  infantes  plerum¬ 
que  corripit  quatuor  menses  natos,  usque  ad  annum 
primum  et  sex  menses.  Plurimi  quos  Jagerus,  Fleisch* 
mannus,  Meckelius,  Massius  observaverunt  aegroti 
huius  fuerunt  aetatis.  Attamen  exempla  exstant,  qui¬ 
bus  edocemur,  morbosam  liancce  ventriculi  conditio¬ 
nem  etiam  in  pueris  et  in  adultis  ipsis  inveniri.  Quem 
enim  Balme  i)  observavit  ventriculum  emollitum, 
hunc  in  puellula  sex  annos  nata  reperit*  A  Camera¬ 
rio  eundem  morbum  fuisse  observatum  in  puella  quin¬ 
decim  annorum  e  narratione  sua  in  Ephem.  nat*  cu- 
rios.  tradita  2),  elucet,  et  ipse  Jagerus  duorum  adul- 


l)  Journal  de  Medie.  Annee  1786.  p*  28 6. 

2.)  Ephem*  nat*  cur*  Cent*  V  ct  VI*  Obs,  41* 

torum  hoc  malo  laborantium  exempla  commemorat  i), 
Trium  denique  adultorum  hoc  morbo  affectorum  hi¬ 
storiam  Kadius  narrat  2). 

Ubi  autem  infantes  istum  in  morbum  incidunt 
haec  symptomata  observantur,  quae  nunc  amplius  ex¬ 
plicanda  nobis  sunt. 

Plerumque  nulli  prodomi  morbum  superventurum 
nunciant.  Sin  autem  aliqui  adfuerint  nulli  alii,  nisi 
diarrhoea,  aut  ciborum  appetitus  laesus,  aut  dolores 
in  epigastrica  regione  et  in  abdomine  per  aliquot  heb¬ 
domades  perseverantes,  antecesserant.  Quod  vero  ra¬ 
rius  accedit.  Saepius  infantes,  antea  bona  valetudine 
gavisi,  subito  morbo  corripiuntur.  Appetitus  ciborum 
perit,  calor  totius  corporis,  praecipue  autem  in  mani¬ 
bus,  augetur ;  pulsus  accelerantur  et  plerumque  parvi,  • 
duriores,  quales  in  abdominis  morbis  semper  fere  ad¬ 
esse  solent,  inveniuntur;  respiratio  brevis  atque  fre¬ 
quens  apparet;  tussicula  interdum  brevis  atque  [sicca 
observatur;  jmagna  et  vix  satiabilis  sitis  miseros  vexat; 
auxietate  et  doloribus  cruciantur,  ut  ex  iactatione  cor¬ 
poris  et  pedum  ad  abdomen  attractu  conspicitur;  ab¬ 
domen  et  regio  epigastrica  densa,  calida  et  dolens  in¬ 
terdum  invenitur  ac  non  semper;  facies  pallida  atque 
collapsa,  oculi  splendore  carent;  clamor  sensim  sen- 
simque  in  gemitum  abit.  Nunc,  ni  iam  ab  initio  ad¬ 
fuerit,  vomituritio  subseqnitur,  quae  mox  in  vomitum 


1)  Hufelands  Journ,  der  praht.  Heilk,  Bd.  32.  St,  S ♦ 
p.  19. 

■  .  (  . 

3)  Kade  in  Reils  Archiv*  Bd,  4.  p.  365, 

ipsum  transit,  nullo  remedio  cessantem.  Vomitum 
illum  plefumque  alvi  fluxus  copiosus,  mucosus,  aeru¬ 
ginosus  comitatur;  quae  quidem  diarrhoea,  ut  supra 
attulimus,  saepius  morbum  per  aliquod  tempus  ante¬ 
cedens,  plerumque  ante  mortem  evanescere  solet* 
Symptomata  vero  cetera  per  totum  morbum  adsunt* 
Torquentur  ad  mortem  usque  insatiabili  siti,  sed  fru¬ 
stra  potum  porrectum  hauriunt;  per  vomitum  enim 
omnia  quae  ventriculus  assumit,  eiiciuntur.  Hosce 
cruciatus  celerrime  subsequitur  virium  summa  pro¬ 
stratio ;  frigescunt  extremae  corporis  partes,  erumpit 
sudor  frigidus;  facies  iam  antea  collapsa  magis  magis¬ 
que  collabitur,  formamque  induit  hippocraticam;  ac¬ 
cedunt  denique  spasmi  atque  convulsiones,  quae  prius 
etiam  saepius  animadvertuntur,  et  sic  miseri  diem 
obeunt  supremum. 

Quod  ad  tempus  attinet,  in  quo  morbus  ille  de¬ 
currere  solet,,  et  hoc  variare  e  morbi  historiis,  quas 
perscrutati  sumus,  nobis  collegimus.  Omnia  fere,  quae 
Jagerus  attulit  exempla,  brevem  tantum  decursum  ha¬ 
buerunt;  saepe  infantes  intra  trium  dierum  spatium 
moriebantur;  interdum  vero  inter  octo;  et  Massius 
exemplum  pueri,  per  tres  hebdomades  laborantis,  me* 
morat  i);  eodem  modo  puer,  cuius  in  commentariis 
Hufelandii  a),  a  medico  quodam  anonymo  mentio  fit, 
per  longius  tempus  laboraverat;  neque  minus  Balme, 


i)  Mass,  Diss.  de  ventr.  membr*  dissolut*  etc,  p.  7* 
s)  Hufelands  Journ,*  der  prakt.  Heilk.  Bd*  22*  St*  2* 


Kadius  I)  etc.  morbi  historiam  referunt  per  hebdoma¬ 
des  aliquas  perdurantis. 

Symptomata,  quae  supra  indicavimus  simplicis 
morbi  formam  referunt.  Rarius  vero  ea  omnia  ad¬ 
sunt;  multa  eorum  saepius  non  inveniuntur,  adeoque 
eorum  pravissima ,  ut  vomitus  ac  diarrhoea ,  ipsaque 
febris,  interdum  omnino  desunt.  Puella,  quam  Balme 
observavit,  semel  tantum  cibos  deglutitos  evomuit, 
diarrhoea  non  laboravit.  Nulla  ei  adfuit  febris;  pul¬ 
sus  interea  debiles  atque  tardi  fuere,  doloribus  tantum 
in  abdomine  atque  convulsionibus  misera  laborabat.  — 
Alvi  fluxum  praeterea  defecisse  vomitumque  ipsum 
haud  admodum  vehementem  adfuisse,  ipse  jagerus  fate¬ 
tur.  Absque  febre  erat,  ab  initio  saltem,  puer  sex 
annos  natus,  cuius  supra  mentionem  fecimus  2).  Fa¬ 
cile  denique  apparet  symptomata  illa,  quae  e  syste¬ 
mate  nervoso  originem  petunt,  ut  convulsivos  celeros- 
que  spasmodicos  motus,  quandoque  non  inveniri.  Ex¬ 
stant  igitur  apud  scriptores  exempla,  quibus  infantes 
sine  convulsionibus  interierunt  3).  Sed  convulsiones 
ad  diagnosin  morbi  confirmandam,  parum  mihi  valere 
videntur.  Quam  facile  enim  infantes  ac  pueri,  morbo 
febrili  laborantes,  in  convulsiones  incidant,  medico 
cuique,  artem  exercenti  bene  notum  est. 

Iam  vero  morbi  diagnosin,  symptomatum  natura 
ac  mutabilitate  difficilem  reddi,  ex  propositis  colligi 


1)  1.  c. 

a)  Hufelands  Journ,  der  prakt,  Heilk,  Bd.  22.  St.  2. 

3)  Hufelands  Journ.  d.  prakt.  Heilk.  Bd.  32,  St,  S ♦ 
p.  10.  Bd.  36.  St,  1,  p.  26, 


potest;  nihilominus  tamen  Iagerus  exitum,  e  forma 
morbi  saepius  se  praedixisse  asseruit  i);  quod  quidem 
viro,  qui  diligentissime  et  accuratissime  rem  tractave¬ 
rit,  libenter  credimus.—  Sed  incertam  hanc  diagnosin, 
ubi  morbus  non  simplicem  illam  speciem  offert,  quam 
supra  descripsimus,  sed  aliis  morbis  coniunctus  est, 
multo  fallaciorem  fieri,  quisque  intelliget.  Saepius 
enim  aliis  cum  affectibus  complicatum  illum  observa¬ 
vere  medici ,  qui  iam  brevi  nobis  indicandae  sunt. 

Omnium  frequentissime  f:ventriculi  ista  moibosa 
conditio,  ut  e  medicorum  observationibus  apparet,  cum 
hydro  ce  phalo  acuto  sese  coniungit.  Liceat  autem 
afferre,  quae  Massius  2)  hac  de  re  annotat.  „Inter 
viginti  et  quatuor,  inquit,  cadavera,  quorum  sectio¬ 
nem  partim  legi,  partim  ipse  observavi  quindecim 
habebant,  cerebrum  illo  affectu  morboso  occupatum. 
Erat  autem  affectio  cerebri  duplici  modo  coniuncta 
dissolutioni  ventriculi.  Interdum  enim  in  vita  qui¬ 
dem  ventriculi  morbus  praevalebat,  in  sectione 
abnormitates  cerebri  occurrebant.  Cuius  rei  exempla 
a  Jagero  tria  afferuntur.  —  Illis  frequentiores  etiam 
sunt  observationes  eiusmodi,  quod  vita,  in  febris  hy- 
drocephalicae  exacerbatione  exstincta,  ventriculus,  qui 
antea  nullum  fere  morbi  symptoma  edebat,  apparebat 
corrosus  perforatusque/*  Apud  Jagerum,  Fleisch- 
m annum  etc.  utriusque  huius  complicationis  invenies 


1)  Hufelands  Journ,  der  prakt,  Heilk.  Ed,  3».  St.  y. 

p.  8- 

2)  Mass,  Diss.  de  dissolutione  membran.  ventric.  p»iOv 


exempla,  et  ter  hydrocephalum,  in  iis,  qui  hoc  malo 
laboraverunt,  se  observasse,  Meckelius  i)  etiam 
memorat.  Hic  vero  morbi  cum  cerebri  affectibus  con¬ 
nexus,  quum  tam  frequenter  occurrerit,  omnibus  hac 
de  re  scriptoribus  non  j parvi  momenti  visus  est,  et 
«ane  intimum  cerebri  cum  ventriculo  connubium  de- 
nuo  probat.  Quid  vero  hac  de  re  sentiamus,  postea, 
quum  de  iis,  quae  ad  aetiologiam  pertinent,  dicen¬ 
dum  nobis  erit,  paucis  explicabimus. 

In  infantibus  praeterea  morbum  nostrum  cumdys- 
senteria,  et  tussi  convulsiva  coniunctum  observavit  Ia- 
gerus  a);  idemque  adultorum  duorum  attulit  histo¬ 
rias,  in  quibus  vitium  hoc  ventriculi  ad  peripneumo- 
niam  accesserat  3);  illorum  alter  autem,  quod  non  ne- 
gligendum  mihi  videtur,  per  aliquot  annos  iamiam, 
saepius  haematemesi  laboraverat.  In  omnibus  vero, 
quos  modo  indicavimus  casibus,  ob  has  ipsas  compli- 
cationes,  ventriculi  morbum,  dum  viverent,  non  suspi¬ 
catus  est  medicus.  Error  ille  ignoscendus  sane  est, 
quum  diagnosis,  per  se  iam  difficilis,  ubi  morbus 
simplicem  se  praebet,  complicationibus  illis  difficilior 
reddatur.  Dolendum  enim  est,  ne  ullum  quidem  no¬ 
bis  esse  huius  morbi  signum  pathognomicum.  Morbi 
formam  variare  ac  symptoma  quodque  interdum  iam- 


l)  Meckel  Handb.  d.  path,  Anat,  Bd.  2,  A.  2,  S.  12 . 

ft)  Hufelands  Journ,  der  prakt.  Heilk.  Bd.  36.  St.  s, 
p.  30. 

5)  Hufelands  Journ.  der  prakt.  Heilk.  Bd,  js.  St,  f. 
.  p.  20* 


iam  defecisse,  supra  exposuimus.  Ubi  igitur  non  om¬ 
nia,  sed  tantum  gravissima  adsunt  signa,  ut  vomitus, 
diarrhoea,  febris,  tensio  et  dolor  in  praecordiis,  sitis, 
et  magna  illa  virium  prostratio :  ille,  qui  nondum  mor¬ 
bum  istum  observaverit,  proprimnque  ideo  aegrotan¬ 
tium  habitum,  qui  verbis  describi  non  potest,  nondum 
viderit,  quemque  alium,  sed  non  illum  morbum,  de  quo 
sermo  est,  suspicabitur.  Ac  etiamsi  omnia  adessent 
singula  signa,  quis  in  investiganda  natura  atque  indole 
morbi  non  haesitaverit?  Quem  enim  huius  magna  illa 
cum  aliis  ventriculi  affectibus,  cum  gastritide,  cum 
febre  gastrica,  cum  affectibus,  qui  e  dentitione  diffi¬ 
cili  oriri  solent  multisque  aliis,  fugiet  similitudo?  Qua¬ 
propter,  quum  morbum  nostrum  cum  similibus  con¬ 
tulerim,  quodque  cuique  proprium  mihi  videretur  ele- 
gerim,  non  plane  inutilem  suscepisse  operam,  putavi. 
Primum  igitur  cum  hydrocephalo  acuto  nostram 
ventriculi  affectionem  comparavimus;  quum  huius  symp¬ 
tomata  milita,  etiam  in  illius  stadio  secundo,  observave¬ 
rimus;  eamque  ob  rem  in  cognoscendis  hisce  morbis 
errare  posse,  putaverimus.  Cuique  enim  bene  notum 
est,  quantis  hydrocephali  acuti  diagnosis  prematur  dif¬ 
ficultatibus,  tantis  certe,  ut  magnus  ille  Pet.  Fran- 
kius  i)  dignoseos  incertitudinem  his  verbis  indicet: 
„fateamur  interim,  inquit,  nullum  in  hydrope  cerebri 
acuto  tam  perpetuum,  quin  aut  deesse,  aut  citius  tar- 
diusve  accedere  queat,  dari  signum.  Sunt  sane  et  illi 


i)  Epitom.  de  cogn.  et  cur,  morb,  Lib,  VI,  P»  U* 
p.  192. 


conspicuae  nonnunquam  et  quae  medicum,  etiam  ex¬ 
pertum,  faustiorem  ad  prognosin  faciendam  seducant, 
induciae/*  — 

Secundo  igitur  hydrocephali  stadio,  ac  morbo  no¬ 
stro,  haec  sunt  communia.  Uterque  morbus  eandem 
fere  aetatem  invadit.  In  utroque  febris  adest,  respi¬ 
ratio  laesa,  anxietas,  vomitus,  virium  languor  ac  pro¬ 
stratio,  convulsiones.  * —  Distinguuntur  vero  his. 

1.  Ventriculi  morbus,  —  quem,  quum  aptiori 
denominatione  careamus,  dissolutionem  sive  emollitio- 
nem  ventriculi,  nuncupare  liceat  —  subito,  ac  sine 
prodromis,  ut  supra  exposuimus,  plerumque  infan¬ 
tes  aggreditur.  Stadio  vero  illo  hydrocephali,  necesse 
est,  primum  stadium  inflammatorium  anteces¬ 
serit,  cuius  signa  saepius  sat  perspicua  sunt.  Sed 
illud  quoque  interdum  a  medicis  non  cognosci  iam  ex 
Frankii  cell.  i)  verbis  elucet:  „quarn  enim,  inquit, 
infirma  haec  omnia  desideratae  diagnosis  fulcra  di¬ 
cenda  sint},  eo  facilius,  quod  et  ipse  capitis  dolor,  et 
lucis  impatientia,  et  vomitus,  et  febris  defuisse  sint 
visa,  concludes/4 

2.  Quod  ad  febrem  attinet,  illa,  in  ventriculi  dis¬ 
solutione  continua  continens,  in  hydrocephali]  sta¬ 
dio  secundo  contra,  si  quae  adest,  remittens,  obser¬ 
vatur. 

3.  Respirationem  laesam  in  utroque  morbo  inveni¬ 
mus;  quae  autem  in  ventriculi  emollitione,  frequens, 
brevis,  ac  anxia  observatur,  eam  in  hydrocephalo, 
tardam,  suspiriosam  cernimus. 

1)  Epit,  de  cogn.  et  cur,  morb.  Lib,  VI.  ?.  1.  p.  j %6, 

4.  E  forma  morbi,  supra  a  nobis  exhibita,  quo¬ 
ties  diarrhoea,  eaque  copiosa,  mucosa  atque  aerugi¬ 
nosa,  morbum  concomit aretur  apparuit:  in  hydroce- 
phalo  contra  quum  in  illo  alvum  plerumque  esse  ob¬ 
structam  sciamus ,  rarius  animadvertitur. 

g  Ciborum  desiderium,  quod  in  ventriculi  dissolu¬ 
tione,  iam  ab  initio  omnino  exstinctum  videmus,  in 

liydrocephalo  plerumque  adest. 

6.  Denique  vomitus  ipse,  etiamsi  in  utroque 
morbo  eum  occurrere  constat,  tamen  in  utroque  di¬ 
versitatem  aliquam  offert.  Nam  in  dissolutione  ven¬ 
triculi,  ubi  idiopathicus,  ut  dicunt,  plane  est,  longe 
frequentior  accedit  omnibusque,  quae  ventriculo  affe¬ 
runtur,  sive  cibis  sive  potu  denuo  excitatur;  ac  deni¬ 
que  in  quovis  corporis  positu  evenit.  —  Vomitus, 
vero,  qui  secundum  hydrocephali  stadium  comitatur, 
consensualis,  sive  sympathicus,  nec  adeo  ferox  est; 
excitatur  imprimis  dum  caput,  aut  corpus  erigatur, 
nec  omnes,  qui  assumuntur  cibi,  eo  eiiciuntur. 

Iam  vero  sufficiat  haec  tantum  contulisse  hydro¬ 
cephali  symptomata,  ea  enim,  quae  ei  propria, 
quaeque  e  cerebri  affectu  solum  explicanda  sunt,  per 
se  iam  satis  patent5,  sic  ut  non  facile  cum  nostris  con¬ 
fundi  possint. 

Accedamus  igitur  ad  alias  infantilis  aetatis  af¬ 
fectiones  ,  ventriculi  dissolutioni  [haud  dissimiles. 
Quoties  enim  infantes,  quum  primi  enascantur  dentes, 
in  febrem  incidant,  quoties  hoc  ipso  tempore  diarrhoea 
corripiantur,  ac  vomant,  sat  bene  notum  est*  —  Ha^ 
rum  vero  affectionum  mitem  naturam,  medicus  facile 
cognoscet,  imprimis,  quando  in  mentem  sibi  revocave- 

rit,  ventriculi  emollitionis  malignam  formam;  respiciat 
praesertim  ferocitatem  atque  frequentiam  vomitus, 
ante  oculos  sibi  ponat  diarrhoeae  naturam,  supra  de¬ 
scriptam,  summam  praeterea  virium  prostrationem  in 
dissolutione  ventriculi,  ac  febris  typi  continue  conti- 
uentis  recordetur,  qui  remittens  in  dentitione  difficili 
observatur,  denique  dentitionis  ipsius  signa  haud  ne- 
gligat,  ut  ruborem  ac  tumorem  faciei  et  dolorem  in 
gingivis;  quibus  certe  probe  perpensis,  haud  facile  in 
cognoscendis  morhis  committet  errorem. 

Difficilior  iam,  morbi  nostri  ac  febris  gastri¬ 
cae,  qua  etiam  haud  raro  infantes  correptos  videmus, 
distinctio  est*  Adsunt  enim  in  illa,  praesertim  in  gra¬ 
viori,  omnes  fere  ventriculi  dissolutionis  signa.  Adest 
febris,  ciborum  desiderium  exstinctum,  tumor  ac  do¬ 
lor  praecordiorum,  anxietas  ac  iactatio,  virium  lan¬ 
guor,  diarrhoea,  vomitus,  nec  raro  convulsiones ;  nec 
fateri  non  possumus,  medicum*  ubi  semel  aut  bis  ae¬ 
grotantes  inviserit,  saepius  nulla  diiudicare  posse.  E 
nostra  vero  sententia  vomitus  solus,  si  adest,  respi¬ 
ciendus  est.  Vomitus  enim  in  febre  gastrica  nec  tam 
frequens,  nec  tam  ferox  est;-  ac  denique,  quae  per 
illum  eiiciuntur,  adspicienda  sunt.  In  febre  gatrica 
sordes  evomunt  gastricas,  ut  ciborum  indigestorum  re¬ 
sidua  ,  aut  pituitae  magnam  copiam ,  bile  haud  raro 
intermixtam,  quibus  eiectis,  quum  causam  quodam¬ 
modo  totius  morbi  eiiciant,  multo  melius  sese  habent. 

Omnium  vero  difficillima  et  vix  certa  nostri  morbi 
ac  gastritidis,  imprimis  malignae  s.  typhosae,  quamdi- 
cunt,  distinctio  est.  Persimilia  symptomata  in  utroque 

morbo  reperimus,  ita  ut  multi,  e,  g.  Massius  i)  non 
dubita veiint,  morbum,  de  quo  sermo  est,  pro  gastri¬ 
tide  habere  eamque  ob  rem  Schonlein,  qui  Erlan- 
gae  therapiam  docet,  morbum  nostrum,  gastritidem 
infantilem  in  praelectionibus  suis,  nominat;  ac  alii, 
per  vocem  „gastritidis  typhodis,  sive  gastritidis  occul¬ 
tae  eundem  intelligunt  morbum.  Huic  vero  senten¬ 
tiae,  cui  nondum  assentiri  possumus,  haec  adversari  vi¬ 
dentur.  Primum  igitur ,  nullam  esse  gastritidem  sine 
febre,  constat;  nec  nostram  ventriculi  dissolutionem 
plerumque  febrilem  esse  negare  possumus ;  nihilomi¬ 
nus  tamen  exempla  febre  carentia  supra  annotavimus. 

Deinde  praecordiorum  tumor  atque  dolor,  qui 

•  0 

tantus  in  gastritide  est,  ut  ne  stragulornm  quidem 
attactum  sustinere  possint  aegrotantes,  quique,  ut  in 
quacunque  inflammatione  interna,  sic  etiam  hic,  pro 
signum  magni  sane  momenti  est  habendus:  saepius 
iam  in  ventriculi  hac  affectione  defecit.  Ipse  Jage- 
rus  i),  saepius  nec  tumorem  nec  dolorem  se  obser¬ 
vasse,  quum  abdomen  manu  compresserit,  profitetur. 
Sic  etiam  calorem  in  epigastrica  regione  imprimis 
luisse  adauctum,  nemo  nisi  Massius  2)  commemorat, 
qui  semel  tantum  in  infante  signum  liocce  vidisse  glo¬ 
riatur.  Fateamur  autem,  omnium  symptomatum  hoc 
esse  fallacissimum.  — 

Tum  in  gastritide  alvum  plerumque  esse  obstru- 

j)  Mass,  Diss.  de  diss.  membr.  ventrie.  p.  iy  sqq. 

s)  Hufelands  Joura.  d.  prakt.  Heilh*  Bd.  32*  St.  $. 

3)  1.  c. 

ctam,  cuique  bene  notum  est*  Quod  vero  minime  in 
ventriculi  dissolutione  accidit.  In  illa  enim,  ut  supra 
notavimus,  plerumque  diarrhoea  adfuit,  tanta  qui¬ 
dem  ut  ingestorum  copia,  illi,  quae  per  alvum  depo¬ 
neretur,  minime  responderet  i). 

Et  postea,  si  in  infantibus,  gastritis  eam  tantum 
ventriculi  regionem,  quae  ad  lienem  spectat,  occupa¬ 
ret,  hoc  sane  miratu  dignum  esset,  quum,  eam  nec 
magnae,  nec  parvae  ventriculi  curvaturae,  nec  pyloro, 
nec  sacco  coeco  parcere,  per  sectiones  cadaverum 
edocti  simus. 

Rubor  denique,  quem  in  circuitu  dissoluti  ac  per¬ 
forati  ventriculi  interdum  invenerunt,  ex  descriptione 
saltem  nondum  ad  inflammationem  referendum  mihi 
esse  videbatur.  Saepius  vero  ne  ullum  quidem  ad¬ 
fuisse  inflammationis  vestigium,  consentiunt  omnes. 
Neque  minus  affirmant  auctores ,  interdum  non  procul 
a  loco  emollito  ventriculi,  vasa  nonnulla  se  vidisse^ 
sanguine  repleta.  Haec  vero  vasorum  repletio  non¬ 
dum  inflammatio  est  dicenda.  Quoties  arachnoideam 
vasculis  rubris  intertextam  videmus?  Attamen  in  omni¬ 
bus  his  casibus  encephalitidem  sive  menyngitidem  ad¬ 
fuisse,  nemo  contendet. 

Anglicus  medicus  Blake,  testante  Adams  2)  to¬ 
tum  intestinalem  tubum  inflammatum,  simul  cum  dis— 


1)  Jager  in  Hufelands  Journ,  1.  c. 

2)  Adams  on  the  digestion  of  the  stomach  after 
death.  In  Answer  to  Mr.  Buras.  In  Lond,  medical. 
Journal.  Yol.  23*  P»  399  — 


solutione  ventriculi  observavit*  Hoc  autem  unicum 
exemplum,  cui  tot,  in  quibus  ne  ullum  quidem  in¬ 
flammationis  vestigium  adfuit,  opponi  possunt,  nihil 
aliud  nisi  complicatio  nostri  morbi  cum  enteritide  mihi 
fuisse  videtur.  — 

Allan  Burns  i)  historiam  narrat  mulieris,  quae 
non  sine  suspicione  partus  clam  peracti  venenique 
suinti,  obiit.  Forenses  medici,  quamvis  veneni  ipsius 
nihil  invenerint,  tamen  e  ventriculo  laeso,  mulierem 
veneno  interemtam  fuisse,  censuerunt.  Iamiam  vir 
quidam  huius  criminis  suspicionem  sibi  attulit,  donec 
medicus  alius  surrexerit ,  qui  hasce  ventriculi  laesio¬ 
nes  non  ex  veneno  sumto ,  sed  ex  effectu  gatrici  succi 
post  mortem,  esse  explicandas,  probare  studeret,  et 
hominem  illum  suspiciosum  a  supplicio  liberaret. 

Apparet  vero  ex  unico  hoc  exemplo,  quam  neces¬ 
saria  sit  et  forensi  medico  ventriculi  dissolutionis  acu- 
ratissima  cognitio;  ac  non  solum  laesiones,  quae  post 
mortem  inveniuntur,  sed  etiam  symptomata,  quae  il¬ 
las  in  vita  antecesserunt,  exactissime  sciat,  necesse  est. 
Quam  ob  rem  haud  plane  ineptum  fore  putavi,  si 
symptomata  illa,  ac  laesiones  post  mortem  inventas, 
quae  ventriculi  dissolutio  nobis  offert,  cum  illis  con¬ 
ferrem,  quae  post  venena  assumta,  praesertim  corro¬ 
siva  et  acida  observari  solent.  Per  bene  scio,  haud  fa¬ 
cilem  me  suscepisse  operam,  libenterque  profiteor,  me 


l)  A.  Burns  observ.  on  the  digestion  of  tlie  stomach 
after  death.  In  Eding.  med.  and  chir.  Journ.  Vol. 
VE  p.  129—138. 


cuius  in  his  rebus  perexigua  sane  hucusque  fuit  expe¬ 
rientia,  huic  nondum  esse  parem;  nihilominus  tamen, 
quum  in  comparandis  singulis  symptomatibus  -discere 
speravi,  ab  eo  non  abstinui*  Liceat  autem,  quae  ex 
scriptoribus  hac  de  re  eruere  potui,  paucis  hic  com¬ 
memorare. 

Maxima  venenorum  sc.  corrosivorum  et  acidorum 
pars  ventriculo  assumta,  nisi  membranas  eius  subito, 
corrodat  atque  perforet ,  et  tali  modo  celerem  addu¬ 
cat  mortem,  (quod  v.  c. ,  si  quis  magnam  acid.  sulpb. 
concentr.  sumserit  compiam  evenire  potest,)  gastriti- 
dem  excitat,  eaque  homines  necat.  Quam  ob  rem  ea¬ 
dem  fere  hic  valent,  quae  supra  de  dissolutionis  ven¬ 
triculi  et  gastritidis  differentia  diximus  et  pauca  tan¬ 
tum  hic  addenda  sunt.  Sed  negandum  non  est,  sae¬ 
pius  aliqua  tamen  accedere  symptomata  ad  ea,  quae 
in  gastritide  observari  solent,  varia,  pro  veneni  as- 
sumti  varia  natura.  Iam  vero  nonnullorum  veneno¬ 
rum  in  corpus  humanum  effectum  hic  indicabimus. 

Ubi  hydrargyri  muriat.  corrosivi  nimiam  quanti¬ 
tatem  sumserint,  nulla  fere  alia,  nisi  gastritidis  symp¬ 
tomata  videmus.  Testante  autem  Orfila  saepius  his 
adnumerari  possunt  sapor  acer,  metallicus,  nonnun- 
quam  praeterea  vomitus  et  alvi  fluxus  cruentus  i). 

Accuratiorem  symptomatum  descriptionem,  quae 
ab  acido  arsenicoso  eveniunt,  praecipue  Brodio  de¬ 
bemus,  qui  multa  ad  hanc  rem  instituit  experimenta. 
Observantur  vero  haec:  saporem  habent  austerum,  spi- 


i)  Orfila  Toxihologie.  Thl.  I.  6y.  p.  82. 

ritus  male  olet,  salivae  plus  secernitur;  contractiones 
sentiunt  faucium  atque  oesopliagi,  cientes  obtunduntur; 
accedunt  singultus,  vomituritio,  mox  in  vomitum  ip¬ 
sum  abiens,  quo  materia  fusca  cruenta  eiicitur,  anxie¬ 
tate  magna  vexantur,  anima  deficiunt,  Piaecordia  ca— v 
lent ,  labia,  lingua  totum  oris  cavum  inflammantur, 
ventriculi  dolores  ingentes;  sitis  insatiabilis;  respiratio 
difficilis;  pulsus  parvi,  dibiles,  frequentes  inordinati, 
nonnumquam  vero  tardi  ac  inaequales,  palpitatio, 
lirina  parca,  rubra,  cruenta;  facies  collabitur ;  appa¬ 
rent  circa  oculos  orbiculi  coerulei,  in  cuti  vero  totius 
corporis  maculae  coeuruleae,  ac  proprium  quoddam 
exanthema;  summa  subsequitur  virium  prostratio,  de¬ 
liria,  convulsiones,  capillorum  defluvium,  ac  denique 
mors  i). 

E  Tart.  stib.  eadem  fere  symptomata  oriuntur, 
quae  de  hydr.  mur.  corros.  annotavimus;  sed  alvi  de- 
iectiones  hic  frequentiores  sunt,  nec  raro  meteoris- 
mus  observatur;  praeterea  vertigines,  ac  convulsiones, 
imprimis  in  cruribus  valde  dolorificae  2). 

Sic  quoque,  si  tenesmum  excipias,  qui  diarrhoeam 
plerumque  cruentam  ac  sat  frequentem  concomitatur, 
nulla  alia  effecit  symptomata,  Cupr.  aceticum  3). 

Quam  vero  difficilis  ac  incerta  diagnosis  sit,  ubi 
venena  haec  sumsisse,  negant  aegrotantes,  ac  ubi  in 
illis,  quae  per  vomitum  eiiciunt,  nullum  invenimus 


1)  O rlila  Toxikolog.  Th.  I.  145-  P* 

2)  Orfila  Toxikolog.  Th.  I.  $.  237»  P-  28f* 

3)  Orfila  Toxikolog.  Th.  I.  $.  337»  P*  343* 

horum  venenorum  vestigium,  per  se  elucet.  Hisce 
enim  certissimis  signis  deficientibus,  e  solis  sympto¬ 
matibus  rarissime  sane  quidquam  concludere  possumus. 
Nam  in  animum  bene  revocandum  est,  symptomata  ea 
non  semper  adesse.  Differunt  pro  aetate,  corporis 
constitutione,  pro  dosi  veneni  etc.  Accedit  etiam  ad 
hoc,  ut  exempla  non  desint,  quibus  homines  post  ve¬ 
nenum  assumtum  interiere  nec  ullum  aliud,  nisi  lipo- 
thymiam,  exhibuere  symptoma.  Ab  arsenico  saltem 
id  annotatum  legimus  apud  Orfilam  i).  Nihilomi¬ 
nus  tamen,  ubi  symptomata  designata  adfuerint ,  una 
cum  iis,  quae  in  cadaveribus  inveniuntur,  clarissimam 
afferre  possunt,  lucem. 

Minoribus  iam  diagnosis  premitur  difficultatibus, 
ubi  acidorum  concentratorum  nimiam  deglutierunt 
quantitatem.  Acidum  sulphuricum  2)  enim,  nec  minus 
Acid.  muriat.  praeter  gastritidis  genuinae  signa,  oris 
totius  cavum  praebet  corrosum  atque  inflammatum. 
Epitelio  carent  labia,  lingua,  interna  genarum  superfi¬ 
cies,  ac  palatum  ;  interdum  membrana  mucosa  albi¬ 
cans  ac  corrugata  apparet.  Nec  raro  crustis  obtegitur  ni¬ 
gris.  Praeterea,  quae  evomuntur,  nigra,  nec  raro  cruenta 
sunt,  et  ubi  in  pavimentum  e  calce  stratum  incidant, 
aut  alkalinis  admisceantur,  efferuescunt. 

Similes  quoque  effectus  acidum  nitricum  devora¬ 
tum  praebet,  quorum  accuratissimam  descriptionem 

1)  Orfila  Toxik.  Th.  I.  p.  i84- 

2)  Orfila  Toxik,  Th,  2«  p,  9;  sqq. 


praecipue  Tartrae  i)  debemus*  Et  illud  gastrltidem 
effecit  genuinam  atque  oris  cavum  corrosit*  Saepe 
dentes  vacillant,  coloremque  praebent  fuscum*  Mu¬ 
cosa  membrana,  qua  investitur  oris  cavum  albicans, 
et  crassior  observatur.  Nec  raro  tribus  aut  quatuor 
diebus  elapsis  a  membranis  subiacentibus  se  seiungit, 
ac  eiicitur.  Vomitus,  illi,  quem  cetera  acida  efficiunt, 
similis;  quae  autem  illo  eiiciuntur  plerumque  flavida 
ac  fusca,  sanguine  intermixta  esse  solent;  et  recte  mo¬ 
nuit  Tartra  eum  ipsum  deficere  posse,  ubi  acidum  tam 
vehementer  in  ventriculi  membranas  egerit,  ut  eas  ip¬ 
sas  celerrime  dissolverit  atque  perforarit. 

Alkalinorum  causticorum  in  corpus  effectus,  ab  il¬ 
lis,  quos  cetera  venena  corrosiva  exserunt,  non  dis¬ 
crepant  2}. 


Caput  XI. 


Cadavera  infantum  morbo  descripto  defunctorum, 
si  morbus  acutissimum  sumserat  decursum  haud  admo¬ 
dum  macie  confecta  sunt;  magis  vero,  ubi  diutius  labora- 


i)  Tartra,  de  1’empoissement  par  l’acide  nitrique. 
Paris  1802. 

Orfila  Toxik.  Th*  3,  p.  122- 
3)  Orlila  Toxik.  Th,  2,  p*  161» 


verunt.  Faciem  valde  collapsam  semper  invenies, 
summi  doloris  signa  prae  se  ferentem,  sic  ut  infantili 
aetati  minime  respondeat.  Abdomen  plerumque  tu¬ 
met,  (et  integumentis  communibus  reiectis  spiritu  re¬ 
pleta,  observantur  intestina*  Remotis  vero  iis  et  o- 
mento,  fundus  ventriculi,  imprimis  versus  lienem,  co- 
lore  alieno,  ex  livido-viridi,  vel  ex  rubro-nigrescenti, 
apparet.  Ubi  nondum  perforatus  est  ventriculus,  mo¬ 
dice  illum  invenies  aere  distentum  et  in  loco  descripto 
tenuem,  pellucidum.  Disruptus  vero  ventriculus,  quod 
interdum  ante  cadaveris  sectionem  factum  fuisse  legi¬ 
mus  i),  saepius  autem  in  secando,  dum  ventriculus 
manibus  agitatur,  evenit,  —  disruptus,  inquam,  ven¬ 
triculus,  non  turgidus,  ut  in  infantibus  esse  solet,  sed 
flaccidus  atque  collapsus  observatur;  chymusque  in 
abdomen  effusus,  maxime  inter  lienem  ac  ventriculum 
iacet* 

In  universum  autem  huius  dissolutionis  tres  gra¬ 
dus  distinguere  possumus*  In  primo  quidem  gradu, 
quem  rarius  observavere,  propterea  forsan,  quod  fa¬ 
cile  negligitur,  tunicam  internam  tantum,  villosam 
nempe,  morbosam  videmus,  quae  crassior  facta,  ali¬ 
quatenus  turget,  sic  ut  inflata  videatur;  saepe  rubi¬ 
cunda,  permollis,  gelatinae  adinstar  invenitur,  sic  ut 


i)  I&ger  in  Hufelands  Journ.  d.  praht*  Heilluinde  1,  t* 
Camerarius  in  Ephem.  nat.  cur.  1,  c»  Sandifort.  obs. 
anat.  patholog.  Lib.  IV.  Cap* 


facile  a  tunica  nervea  separari  possit.  Huius  gradus 
exempla  apud  Iaegerum  legimus,  i) 

In  secundo  autem  gradu,  qui  omnium  frequen- 
tissimus  est,  non  solum  villosa,  sed  etiam  ceterae 
ventriculi  membranae  dissolutae  sunt,  excepto  solum 
peritonaeo,  quod  ipsum  vero  plerumque  tam  tenue 
ac  emollitum  est,  ut  leniori  attactu  disrumpatur.  Fre- 
quentissima  huius  rei  exempla  apud  Iaegerum  invenies, 
et  quem  ipsi  mihi  observare  contigit,  ventriculus  dis¬ 
solutus,  hunc  quidem  dissolutionis  gradwm  praebuit. 

Tertium  denique  gradum  dicamus  illum,  in  quo 
dissolutio  nec  peritonaeo  pepercit,  ubi  igitur  ventri¬ 
culus  disruptus,  ac  contenta  eius  in  abdomen  effusa 
inveniuntur.  Nec  huius  gradus  desunt  exempla,  quae 
apud  Iaegerum,  Sandifortum,  Camerarium  et  in  com¬ 
mentariis  Hufelandii  annotata  sunt* 

Foramen  vero  ipsum,  sive  sit  antea  exortum,  sive 

N 

inter  secandum,  semper  fere  in  superiore  parte  ma¬ 
ioris  curvaturae  exstat,  non  procul  ab  eo  loco,  quo 
vasa  brevia  ventriculum  adeunt;  oblongum  plerumque 
est,  atque  directioni  huius  curvaturae  respondens;  sed 
nec  forma,  nec  magnitudine  omnino  distinctum*  Tota 
enim  descripta  ventriculi  pars,  tam  emollita  est,  ut 
foramen,  dum  agitamus  ventriculum,  etsi  cautissime, 
sensim  sensimque  circuitu  crescat.  Margines  vero  rup¬ 
turae  ipsius,  inaequales  sunt,  lacerati,  permolles,  ge- 
latinae  ad  instar,  et  ventriculo  aquae  immerso,  fim- 


i)  Iiufelands  Journ,  d.  prakt.  Heilk,  Bd.  3 6»  St.  I, 
pag.  31. 


briati,  et  in  aqua  natantes  atque  vacillantes  apparent. 

Ventriculo  aperto  haud  raro  omnes  dissolutionis 
gradus  animadverti  possunt.  Ubi  ventriculus  non¬ 
dum  perforatus  est,  aere,  ut  iamiam  monuimus,  mo¬ 
dice  distenditur,  ac  semper  fere  mucum  continet,  lu¬ 
bricum,  tenacem  atque  pellucidum.  Interdum,  sed 
rarius  quidem,  quum  per  vomitum  omnia  eiecia  sunt, 
chymus  in  cavo  ventriculi  inventus  est.  Iaegerus  af¬ 
firmat,  se  semel  lac  coagulatum  in  illo  vidisse.  Et 
ventriculo  a  nobis  ipsis  dissecto  potus  aliqua  quantitas 
inerat,  puero  ante  mortem  porrecti.  Nunquam  par¬ 
tes  hoc  rnodo  destructae,  odorem  praebent  putridum 
sive  foetidum,  quem  v.  g.  in  partibus  gangraenosis 
saepe  observamus. 

Inflammationis  verae  signa  nunquam  reperiuntur. 
Circuitum  loci  perforati  nonnunquam  rubrum  fuisse 
et  peritonaeum  aut  villosam  hic  illic  vasa  sanguine 
repleta  praebuisset,  asseruit  quidem  Iaegerus  et  alii. 
Quid  autem  hac  de  re  sentiamus  supra  iam  pro¬ 
posuimus.  Liceat  hic  tantum  afferre  eadem,  a  nobis 
observata  esse  in  cuniculis,  in  quibus  gastritidis  sus¬ 
picio  certe  non  adluit. 

Quod  vero  ad  locum  attinet,  quem  dissolutio  haec 
occupare  solet,  ex  propositis  iam  elucet,  longe  fre¬ 
quentissime  ab  ea  corripi  atque  destrui,  fundum  sacci 
coeci,  maxime  ubi  lienem  attingit.  Attamen  sedes 
morbosae  huius  conditionis  non  tam  constans  est,  quam 
quidem  I.  Hunterus  contendit,  i)  Non  desunt  exem- 


I)  I.  Hunter.  observ»  on  certain  parts  of  animal  oeco, 
nomy.  pag.  239, 

pia,  quibas  solus  anterior  vel  posterior  ventriculi  pa¬ 
ries  emollitus  atque  perforatus  fuit.  A.  Burns  puellu¬ 
lae  historiam  atttulit  i),  atrophia  consumtae,  cuius 
ventriculus  in  anteriore  pariete  non  procul  a  pyloro 
fuit  perforatus*  Ruptura  vero  fuit  oblonga,  margini¬ 
bus  flocculentis,  pulposis  praedita*  —  Posteriorem  ven¬ 
triculi  parietem,  prope  ad  pylorum  Iaegerus  quoque 
emollitum  invenit,  2)  et  in  alio  cadavere  tunicam  vil¬ 
losam  usque  ad  pylorum  dissolutam ,  sic  ut  facile  a 
nervea  eam  separe  posset.  Kadius  quoque  anterioris 
parietis  perforati  affert  exemplum  3). 

Nec  raro  una  cum  ventriculo,  ceterae  quoque  tubi 
alimentarii  partes  dissolvuntur.  Oesophagum  una  cum 
ventriculo  emollitum  vidit  Iagerus  4),  neque  mimis 
Kadius  5)  huius  rei  exemplum  attulit  et  Sandifortius 
in  descriptione  sua,  quae  hac  de  re  invenerit  his  ver¬ 
bis  designavit  6).  „Latus  sinistrum,  inquit,  oesophagi 
a  ventriculo  erat  divulsum  paucaeque  tantum  librae  car¬ 
neae ,  ex  iis  quae  dictam  a  faucibus  ad  ventriculum 
viam  composuerant,  in  latere  dextro  supererant,** 


1)  1.  c» 

а)  Hufelands,  Journ,  d.  prakt*  Heilk,  Bd.  i  36,  St,  X» 
p.  40* 

3)  Reils  Archiv  d»  Phys.  Bd.  4,  p.  365'* 

4)  Hufelands  Journ*  d.  prakt,  Heilk,  Bd,  £2»  St, 
p.  16,  und  Bd,  36.  St,  X.  p,  56* 

5)  1*  c, 

» 

б)  1.  c. 

Eodem  modo  intestini  ilei  inferior  pars  fuit  con¬ 
fecta  ,  quod  apud  lagerum  legimus  i).  Memoratu 
autem  digna  sunt,  quae  A.  Burns  nobiscum  communi¬ 
cata).  Ille  enim  quater  in  infantibus  bene  nutritis  totum 
intestinalem  tubum  a  cardia  ad  intestinum  rectum  us¬ 
que  omnino  emollitum  reperit.  Omnes  vero  intesti¬ 
norum  membranae  in  massam  pulposam,  glutinosam, 
pellucidam,  decocto  amyli  inspissato  haud  absimilem, 
mutatae  erant.  Levissimo  attactu  ventriculus  et  intes¬ 
tina  disrupta  sunt.  Viscera  integra  fuerunt;  ac  nullibi 
putrescentiae  signa*  Aperto  abdomine,  odor  subacidus 
animadverti  potuit.  Dolendum  sane  est  morbi  prae¬ 
gressi  historiam  auctori  nostro  in  omnibus  hisce  casibus 
incognitam  fuisse. 

Ut  autem  intestinorum  partes,  simul  cum  ventri¬ 
culo  nonnunquam  dissolutae  observatae  sunt,  sic  quo¬ 
que  exempla  exstant,  intestinorum  tantum  emollitorum 
ventriculo  integro.  Dissecuit  Iaegerus  cadaver  puellu¬ 
lae  novem  hebdomadum.  Ventriculus  atque  duode¬ 
num  vacua  erant  et  nimis  contracta,  sed  quoad  fabri¬ 
cam  omnino  non  anomala.  Intestina  tenuia,  aere  dis¬ 
tenta,  in  margine,  qui  versus  mesenterium  spectat 
maculis  ex  livido-rubris  inspersa,  venisque  varicosis 
praedita.  Crassis  intestinis^  praesertim  colo  ascendenti 
atque  descendenti  praeter  aerem,  cuius  modicam  con- 


1)  Hufelands.  Journ.  ch  prakt.  Heilh.  Bd.  32.  St.  j. 
p.  16. 

2)  1.  c.  oder  Gdtting.  Gelehrt.  Anxeig.  St.  45.  1 6.  Marz 

1811* 

linebant  copiam,  fluidum  quoddam  inerat,  ex  griseo- 
bruneuin,  odore  acido,  e  rupturis  sponte  ortis  ex¬ 
stillans.  Edocuit  autem  nunc  accuratior  investigatio, 
non  solum  tunicam  villosam  huius  intestini,  sed  etiam 
nerveam  hic  illic  in  massam  gelatinosam  esse  [redac¬ 
ta  m. 

Haud  plane  ommittere  possumus  destructionem 
hanc,  qua  saepissime  ventriculus  afficitur,  nonnunquam 
etiam  partes  ventriculo  vicinas,  lienem,  diaphragma, 
quid?  quod  hoc  corroso,  pulmones  ipsos  arripere. 
Quod  factum  iam  Hunterus  hisce  verbis  testatur  i)  „1 
have  often  found,  that  after  the  stomach  had  been 
dissolved  at  the  usual  place,  its  contents  let  loose  had 
come  into  contact  with  the  spleen  and  diaphragm,  had 
dissolved  the  diaphragm  quite  througt,  and  had  partly 
affected  the  adiacent  side  of  the  spleen,  so  that  what 
had  been  contained  in  the  stomach,  was  found  in  the 
cavity  of  the  thorax,  and  had  even  effected  the  lungs 
to  a  smal  degree.“  —  Eadem  quoque  Iaegerus  invenit, 
in  illo  quidem  cadavere,  in  quo  oesophagi  pars  in¬ 
ferior  fuit  dissoluta.  Pulmones  praeterea  hic  in  pos¬ 
teriore  parte  inflammatos  observavit,  et  utrumque  pleu¬ 
rae  saccum,  fluido  mucoso,  sanguine  intermixto,  re¬ 
pletum.  In  cadavere,  quod  dissecandi  occasio  data 
nobis  erat,  ipsi  eam  diaphragmatis  partem,  quae  fun¬ 
dum  ventriculi  emollitum  attigit,  aliquatenus  mutatam 
vidimus.  Praebuit  enim  diaphragma  eo  in  loco  colo- 


])  I  i  lunter  Observ.  on  certain  parts  of.  animal  oe- 
conomy.  p.  22{). 

rem  pallidum,  albicantem  et  peritonaeum  hic  facilius 
a  substantia  musculari  removeri  potuit.  In  cuniculis 
vero  saepius,  inferiorem  hepatis  superficiem,  ubi  ven¬ 
triculi  partem  dissolutam  texit,  colore  alieno  atque 
parenchyma  ibi  mollius  observavimus.  Neque  minus 
semel  renem  sinistrum  qui  fundum  ventriculi  tanmt, 
quodammodo  emollitum  vidimus,  quod  accuratius  qui¬ 
dem  in  observ.  secunda  annotavimus. 

Sed  haec  sunt  praecipue,  quae  culter  anato¬ 
micus  hac  de  re  nos  edocuit.  Cetera  enim  (ab¬ 
dominis  viscera ,  si  destructiones  excipias  vicina¬ 
rum  partium,  quas  modo  descripsimus,  a  naturali 
statu  discessisse,  nullum  invenimus  exemplum.  Lien 
atque  hepar,  quae  quidem  viscera,  quum  tam  intime 
cum  tubo  s.  d.  alimentario  connexa  sint,  praecipue 
hic  respicienda  sunt,  nec  colore,  nec  magnitudine  nec 
fabrica  unquam  a  norma  abhorruere.  Eadem  praete¬ 
rea  valent,  de  pectoris  visceribus,  quae  nunquam,  nisi 
cum  partibus  emollitis  in  contactum  venerint  morbosa 
reperta  sunt.  —  Cerebrum  vero,  eiusdemque  meninges 
saepissime  laticem  serosum  continebant.  Sed  huius  rei 
exempla  supra  iam  amplius  exposuimus. 

Ut  autem  ‘antea,  ubi  de  diagnosi  sermo  erat, 
symptomata  nostri  morbi  cum  illis  contulimus,  quae 
venena  efficiunt  assumta,  sic  etiam  hic  mutationes, 
quae  a  venenis  assumtis  fieri  solent,  silentio  praeter¬ 
ire  non  possumus.  Earum  enim  accuratissima  cogni¬ 
tio  saepius  diagnosi  incertae  ac  dubiae  lucem  aliquam 
affere  potest. 

Effectus,  quos  venena  corrosiva  in  fabricam  hu¬ 
manam  adducunt  in  universum  hi  sunt:  primarum 

viarum  inflammatio,  intestinorum  contractiones  atque 
stricturae,  sphacelus  atque  gangraena  in  iis,  corrosiones 
atque  perforationes*  Non  desunt,  qui  singularem  quan- 
dam  mucosae  membranae  mutationem,  sic,  ut  albicans 
appareat  facileque  a  membrana  nervea  subiacenti,1  se¬ 
parari  possit,  non  desunt,  inquam,  quibus  hoc  certis¬ 
simum  veneni  deglutiti  signum  esse  videatur  i).  Iam 
vero  accedamus  ad  singulas  perlustrandas,  quas  sin¬ 
gula  venena,  eaque  corrosiva,  in  ventriculi  intestino¬ 
rumque  fabricam,  efficiunt  mutationes» 

Ventriculus  eorum,  qui  hydrarg.  muriat*  corros. 
interemti  sunt,  inflammationis  signa  perspicua  offert; 
rarius  phlogosis  haec  in  sphacelum  abit,  eoque  ven¬ 
triculi  membranas  perforat.  Signa  vero  inflammatio¬ 
nis  non  solum  in  ventriculo,  sed  etiam  in  reliquo  tubo 
iutestinali  animadvertuntur;  quid?  quod  coecum  ip¬ 
sum  interdum  inflammatum  apparuit.  Peculiarem 
vero  mutationem  hoc  veneno  assumto,  membrana  mu¬ 
cosa  in  ventriculo  'ac  intestinis  subit.  Haud  raro 
enim,  colore  nigrescente,  et  omnino  destructa  et  dis¬ 
soluta  inventa  est,  sic  ut  facile  digitis  eam,  muci  lu¬ 
brici  adinstar  a  tunica  nervea,  quae  maxima  ex  parte 
plane  integra  fuit,  removere  potueris.  Liceat  afferre 
cadaveris  sectionem,  quam  apud  Orfilam  2)  annota¬ 
tam  invenimus.  Sallin,  medicus  apud  Franco-Gallos, 


1)  Mahon  et  Hebenstreit.  cf.  Orfila  Toxih.  Tli.  1. 

p.  26. 

2)  OrKla  Toxih.  Th.  1.  pag.  83.  und  Recueil  periodi¬ 
que  de  la  Soc  de  Med.  T.  VII.  p.  34J; 


in  ventriculo  dissecto  viri  cuiusdam ,  quem  quidem 
hydrargyro  muriatico  corosivo  fuisse  interfectum  con¬ 
stabat,  muci  pellucidi  copiam  reperit,  colore  ex  bru~ 
neo -rubro.  Mucosa  membrana  dissoluta,  ac  in  mu¬ 
cum  lubricum,  nigrescentem  mutata,  a  nervea  facile 
abstergi  potuit;  nervea  autem  ipsa,  maxima  ex  parte 
integra,  colore  albicante  ac  splendore  proprio  gaude¬ 
bat  ;  membranae  in  ea  ventriculi  parte ,  quam  saccum 
coecum  dicere  solemus,  admodum  inflammatione  cor¬ 
reptae;  maculisque  gangraenosis  praeditae;  circa  car- 
diam  ventriculus  contractus  fuit* 

Progrediamur  ad  ea ,  quae  post  acidum  arsenico- 
sum  assumtum  in  ventriculo  observantur.  Celeberri¬ 
mus  Brodie  i),  acido  arsenicoso  deglutito  ventricu¬ 
lum  haud  admodum  inflammari,  affirmat;  neque  mi¬ 
nus  inflammatione  nunquam  oesophagum  ac  fauces 
corripi  testatur.  Partes  inflammatae  rubore  praeditae 
sunt;  interdum  vero,  nihil,  nisi  maculae  rubrae  ani¬ 
madvertuntur.  Maiora  vasa  sanguifera,  quae  ventri¬ 
culum  adeunt,  sanguine  interdum  repleta  sunt;  ple¬ 
rumque  autem  inflammatio  in  membrana  mucosa  tan¬ 
tum  versatur,  quam  quidem  tunicam,  colore  valde  ru¬ 
bro,  cinnabari  haud  dissimili,  tinctam,  atque  in  mas¬ 
sam  glutinosam  redactam,  a  membrana  musculari  non 
difficile  detergere  possumus.  Nec  raro  sanguis  e  va¬ 
sis  disrupti s  effusus  hic  illic  invenitur;  nunquam  vero, 
si  modo  cita  mors  assumtum  venenum,  secuta  est,  par¬ 
tes  ulcere  destructae,  sive  crustis  obtectae,  observan- 


i)  Orfila  Toxik.  Th.  i.  p-  180, 

tur;  quae  quidem  interdum  adsunt,  ubi  post  longius 
temporis  inrervallum  obierunt. 

Tart.  stibiatus,  nullas  gignit  in  structura  intestino¬ 
rum  mutationes,  sibi  proprias.  Nimia  eiusdem  quan¬ 
titate  ventriculo  ingesta  inflammatio  late  fusa,  ac  gan¬ 
graena  effecitur,  cuius  rei  exempla  invenies  apud  Or- 
filam  i),  nec  mimus  apud  Fr.  Hoffmannum  2). 

Cupri  vero  acetici  id  proprium  est,  ut  inflamma¬ 
tio  omnes  plerumque  ventriculi  tunicas  corripiat,  ut 
interna  ventriculi  facies  crustis  obtegatur,  quae  qui¬ 
dem  celerrime  dolabuntur,  ventriculumque  perforant. 
Observationes,  quae  hanc  rem  testantur,  apud  Orfi- 
lam  3)  sat  inultae  collectae  sunt.  In  cadavere  uno, 
ventriculum  pylorum  versus  gangraenosum  et  intesti¬ 
num  rectum  perforatum,  invenerunt  4). 

Etiam  argento  nitrico  praesertim,  ubi  aqua  non 
solutum  assumtum  est,  vim  inesse  legimus  mucosae  ven¬ 
triculi  membranae  in  pultem  redigendae;  muscularis 
tamen  membrana  inflammatione  non  libera  reperie- 
batur  5). 

Ut  autem  symptomatum  quae  ex  acidis  concen- 
tratis  proficiscebantur,  diagnosis  haud  difficilis  erat, 
quum  plerumque  copia  eorum  sat  magna  devoretur, 

1)  Orlila  Toxik.  Th.  1.  p.  28 6. 

2)  Fr.  IIofTm.  op.  omn.  Th.  1.  P.  II.  Cap.  V.  Genev. 

1761.  p.  219. 

3)  Orlila  Toxik.  Th.  1.  p.  33$.  sqcp 

4)  i-  c.  obs.  g. 

5)  Orifila  Toxik.  Th.  2.  p.  47. 

sic  destructiones  in  intestinis,  exinde  ortae,  tantae 
plerumque  sunt,  quae  non  facile  non  cognoscantur. 
Id  enim  omnibus  commune  est,  ut  non  solum  ventri¬ 
culum  intestinaque  afficiant,  sed  etiam  oesoqhagum, 
fauces,  totumque  oris  cavum  corrodant.  Membrana 
mucosa  iis  in  partibus,  eam  fere  speciem  prae  se  fert, 
quam  observare  solemus,  ubi  aqua  calida  combusta 
est.  Corrugata  apparet,  albicans,  et  sponte  plerum¬ 
que,  diebus  aliquot  paeterlapsis  a  membranis  subja¬ 
centibus  segungitur.  Inflammatio  praeterea,  acidis 
ventriculo  ingestis  exorta  late  fusa  plerumque  est  at¬ 
que  promptissima  in  gangraenam.  Nec  raro  ulcera, 
ventriculum  ipsum  perforantia  inveniuntur, 

Canis,  acidi  sulph.  conc.  drachma  una  et  dimidia 
interemtus,  ventriculum  gangraena  adeo  correptum 
praebuit,  ut  tota  interna  superficies  omnino  nigra  ap¬ 
pararet  I),  Neque  vero  possumus,  quin  paucis  lnc 
afferamus,  quae  ex  acido  nitrico  proficiscuntur  singu¬ 
las  destructiones,  quarum  quidem  Tartra  hanc  fere 
protulit  descriptionem.  Mucosam  tunicam,  quae  oris 
cavum,  fauces  atque  oesophagum  investit,  eam,  quam 
modo  attulimus  offert  speciem,  saepius  vero  praeterea 
colore  valde  flavo  gaudet.  Ventriculus  admodum  in¬ 
flammatus,  imprimis  pylorum  versus,  nec  intestinum 
duodenum  phlogosi  caret;  maculae  gangraenosae  haud 
raro  animadvertuntur;  ac  vasa  sanguifera,  sanguine  ni¬ 
gro  coagulato,  retis  adinstar,  intestina  haec  involvunt. 
Tunicae  ipsae,  quae  intestina  ventriculumque  consti- 


I)  Orfila  Toxik.  Th.  2.  p.  94* 


tuunt,  tenuiores  ac  dissolutae  apparent  et  disrumpun- 
tur  leviori  attactu.  Interna  ventriculi  superficies  pul¬ 
tis  flavae  sat  magna  copia  obtegitur;  cardia  contracta 
est,  atque  intestina  crassa  faecibus  plerumque  abun¬ 
dant  siccis  in  pulverem  redactis  i). 

Nec  alio  modo  alkalina  caustica  ventriculum  de¬ 
struunt.  Mucosa  membrana  etiam  per  illa  dissolvi¬ 
tur,  atque  in  massam  gelatinosam  mutatur.  Orfila  au¬ 
tem  testante  2)  omnium  corrosivorum  venenorum, 
haec  quidem  saepissime  ventriculum  perforant. 

Sed  sufficiat  venenorum  corrosivorum  destructio¬ 
nes  hic  brevibus  attulisse.  Quam  incerta  sit  huius  rei 
diagnosis  praesertim,  ubi  veneni  ingesti,  nullas  repe- 
rimus  reliquias,  bene  sentimus.  Nihilominus  tamen, 
qui  accuratius  observat,  destructiones  e  venenis^  assum- 
tis  exortas,  ab  iis  saepe  deslinguere  poterit,  quas  ven® 
triculi  dissolutio  efficere  solet.  —  Xlespiciat  praesertim 
inflammationis  signa,  quae,  ut  ex  omnibus  observatio¬ 
nibus  persuasum  nobis  est,  in  vera  ventriculi  dissolu¬ 
tione  nunquam  adsunt,  accuratissime,  quae  post  mor¬ 
tem  invenit,  '  cum  symptomatibus  praegressis  conferat, 
nec  facile  committet  errorem. 

Jam  vero  liceat,  proprias  hac  de  re  observatio¬ 
nes  hic  annectere. 


1)  Tartra,  sur  1’empoissement  de  1’acide  nitrique  und 
OrfilaiToxik.  Th.  2.  126. 

2)  Oriilci  Toxik.  Th.  2.  p.  161. 

Caput  III. 


F.  H.  puer  septemdecim  menses  natus ,  parentibus 
summam  paupertatem  aegre  ferentibus,  die  vigesimo 
septimo  M.  Augusti  h.  a.  policlinicum  medicum,  eui 
111.  Hufelandius  praeest,  allatus  est.  Examen  accura¬ 
tius  institutum  haec  edocuit*  Puer  ante  hebdomades 
quinque  morbillis  laboraverat,  quae  tamen  legitimum 
decursum  non  absolverant.  Die  enim  ab  initio  morbi 
quarto  subito  evanuere;  causa  vero  exanthematis  sup¬ 
pressi  nulla  alia  inveniri  potuit,  nisi  refrigerium,  cui 
quidem  aegrotulus  in  domicilio  isto  subterraneo,  hu- 
mido,  omnibusque  tempestatis  molestiis  exposito,  ad¬ 
modum  obnoxius  fuit.  Exanthemate  suppresso  mox 
diarrhoea  correptus  est,  sat  copiosa,  mucosa,  quae  ad 
diem  usque,  quo  in  policlinium  nostrum  allatus  est, 
haud  diminuta  perstiterat  atque  corporis  maciem  vi¬ 
riumque  prostrationem  summam  adduxerat.  Abdomen 
valde  tumuit,  sed  molle,  tactu  vero  dolens  erat;  fa¬ 
cies  collapsa,  oculorum  splendor  exstinctus;  anxietas 
atque  iactatio;  pulsus  parvus,  valde  frequens;  respira¬ 
tio  brevis,  frequentissima;  tussicula  sicca;  magna  sitis 
aegrotulum  vexabat.  Ut  diarrhoea,  symptoma  maxime 
urgens,  coerceretur,  praescripta  sunt  medicamina  haecce. 
Kp.l  Tinct.  opii  simpl.  gutt.  unam,  Pulv.  cort.  ci- 
nam.  gr*  duo.  Sachar*  alb.  scrup.  unum.  M.  f.  pulv. 
Disp*  talf  doses  No.  VI.  De  quo  quidem  matutino  ac 

vespertino  tempore  pulvis  dimidius  {porrigebatur.  — 
Rp.  Extr.  cort.  cascarilL  scrup.  unum.  Aq.  foenic. 
une-  unam  Aq.  cinam.  drachm.  duas.  Syrup.  commun. 
unc.  dimidiam.  M.  Huius  vero  lincti  altera  quaque 

hora  cochlear  parvum  praebebatur;  nec  minus  potui 

*  % 

decoct.  Salep. 

Die  XXVIII.  Aug.  Nullum  symptomatum  decre¬ 
mentum,  sed  potius  augmentum.  Frigescunt  extremae 
corporis  partes,  imprimis  pedes.  Eadem  opii  dosis  ter 
hodie  porrigebatur,  nec  minus  balneum  praescribeba¬ 
tur  cum  spec.  excitant,  ph.  pp. 

Die  XXIX.  Aug.  Diarrhoea  aliquatenus  rarior  sed 
sitis  magna,  et  vix  satiabilis;  nec  raro  hodie,  quum 
potus  nimiam  copiam  sumsisset,  vomitus  subsecutus 
est.  Symptomatum  quae  ad  febrem  spectant  conditio 
eadem.  Summa  autem  virium  prostratio.  Extremarum 
partium  oedema. 

Die  XXX.  Aug.  Summa  debilitas,  facies  mere 
hippocratica,  vox  fere  exstincta,  externarum  partium 
frigus,  omniumque  symptomatum  augmentum  mortem 
appropinquantem  adnunciat,  quam  etiam  die  XXXI. 
Aug.  matutino  tempore  placide  obiit. 

(Aegritudo  haec  aliquatenus  ab  illa,  quam  supra 
descripsimns,  aberravit  specie.  Notatu  enim]  dignum 
est,  morbum  totum  per  quinque  fere  hebdomades  de- 
curisse:  vomitum  praeterea  ab  initio  defuisse  et  ra¬ 
rius  tantum  accessisse;  convulsiones  deniqne,  quae 
saepius  morbum  consomicantur ,  nullae  alluerunt). 


/ 

Sectio  cadaveris. 

Die  primo  M.  Septembr.  cadaver  secuimus.  Ab¬ 
domen  spiritu  inflatum,  quam  maxime  tumens  inve¬ 
nimus.  Facies  valde  collapsa  puerili  aetati  minime 
respondit,  nec  talis  in  cadaveribus  puerorum  alias  ob¬ 
servari  solet.  Corpus  praeterea  macie  haud  adeo  con¬ 
fectum,  ut  ex  diarrhoea  vehementi  forsan  colligi  pos¬ 
sit.  Abdomine  apperto,  intestina  et  crassa,  et  tunuia, 
pallida  et  aere  distenta  apparuere.  Reiecto  omento, 
quod  ut  mesenterium  adipe  omni  carebat,  nec  minus 
remotis  colo  transverso  ac  ceteris  intestinis,  ventricu¬ 
lus  sub  adspectum  venit,  qui  etiam  aere,  sed  modice 
distendebatur.  Anterior  eiusdem  paries  nullibi  ano¬ 
mali  quid  obtulit.  Fundus  vero,  ubi  lienem  attingit, 
colore  ex  livido-rubro  praeditus  fuit*  Quum  ventri¬ 
culum  in  superiore  parte  apprehendimus,  ut  elevare¬ 
tur,  in  loco  descripto,  ille  disrupit;  qua  quidem  e 
ruptura  contenta  mucosa,  fusca,  fluida  in  abdomen 
effusa  sunt.  Foramen  vero  id,  hoc  modo  exortum, 

*  'i 

dum  ventriculum  moveremus,  sensim  sensimque  cir¬ 
cuitu  crevit,  ita  ut  mox  pollicem  cum  dimidio  in  dia¬ 
metrum  pateret.  Ventriculo  exciso  et  aquae  immerso, 
margines  huius  foraminis,  emolliti,  gelatinosi,  floccidi 
observabantur.  Aperuimus  ventriculum,  ac  internam 
eiusdem  superficiem  muco  ex  griseo-fusco  obtectam  in¬ 
venimus;  tunicae  autem  in  fundo,  circa  foramen,  om¬ 
nino  in  massam  mollem,  gelatinosam,  rubicundam  mu¬ 
tatam  reperimus.  Paullo  remotius  ab  hoc  loco,  vil- 

losa  tantum  emollita  erat,  sic  ut  a  nervea  subiacenti 
facile  removeri  posset;  sed  pylorum  , versus  omnino 
sana  inventa  est.  Odor  putridos  nec  in  ventriculo 
aperto  fuit,  nec  in  ceteris  partibus  putredinis  signa 
animadverti  potuerunt.  Diaphragma,  ubi  ventriculi 
sinistram  partem  tangit,  albicans  quodammodo  sese 
obtulit,  sed  non  mollius,  quam  par  fuit.  Lien  om¬ 
nino  integer.  Hepar  pallidum  quidem,  sed  quoad  fa¬ 
bricam  non  anomalum.  Sic  etiam  intestina  cetera,  prae¬ 
ter  aeris  magnam  copiam,  qua  distendebantur,  'haud 
morbosa.  Nec  thoracis  viscera  a  naturali  statu  rece¬ 
debant.  Caput  aperiri  per  defuncti  patrem  non  licuit, 
quod  quidem  valde  dolemus,  quum,  ob  magnum  ca¬ 
pitis  circuitum,  hydrocephalum  suspicabamur. 

Observatio  I. 

N 

Die  undecimo  m.  Augusti,  liora  sexta  vespertina 
cuniculum  omnino  adultum,  qui  inde  a  matutino  tem^ 
pore  nihil  assumserat  pabuli,  medulla  oblongata  resecta, 
necavimus.  Seponebatur  cadaver  in  cubiculo,  in  quo 
theimometron  Reaum.  calorisgradus  indicabat  17 — 
Postero  die  sectus  est.  Reiectis  integumentis  abdomi¬ 
nis,  intestinum  coecum,  (quod,  ut  constat,  hisce  in  ani¬ 
malibus ,  ob  nimiam  longitudinem,  in  abdomine  ape¬ 
riendo,  primum  adspicitur,)  aere  invenimus  inflatum, 
colore  sueto  ex  fusco-viridi.  Hoc  vero  intestino  re¬ 
moto  ventriculi  magna  curvatura ,  eiusdemque  saccus 
coecus  apparuit.  Pylorica  pars,  ventriculi  curvatura 
minor,  nec  minus  sacci  coeci  superior  pars,  a  magno, 
quo  gaudent  cuniculi  hepate,  obtegebatur.  Quam  vero 

liberam  vidimus  ventriculi  externam  superficiem,  nulla 
nisi  naturae  consentanea  praebebat*  1-iat  adhuc  re-* 
pletus  ventriculus  chymo,  eiusdemque  externa  facies, 
aequali  gaudebat  coloie  ex  albo  * coeimes— 
centi.  Nullo  loco  vascula  sanguine  repleta;  no  ibi 
quidem,  ubi  ventriculus  ad  lienem  —  parvum  illum 
atque  oblongum  in  cuniculis  —  adiacet;  nullo  loco, 
quantum,  ex  adspectu  tantum  diiudicare  licuit,  ven¬ 
triculi  tunicae  tenuiores,  ac  par  fuit,  sese  praebuerunt. 
Aperto  ventriculo,  chymum  invenimus  muco  griseo  — 
albicante  obtectum,  ac  remoto  illo,  quem  omnino  ae¬ 
qualiter  mixtum  observavimus,  interna  ventriculi  su¬ 
perficies  sese  obtulit,  in  qua  nihil  fere  morbosi  adfuit, 
nisi  id  excipias,  quod  interna  ventriculi  membrana  sc. 
villosa,  ubi  fundum  sacci  coeci  investit,  facilius,  quam 
versus  pylorum  a  membranis  suciacentibus  segungi  po¬ 
tuit.  Charta  tinct.  Heliotropii  tincta,  membranaeque 
internae  ventriculi  admota,  praeseitim  in  sacco  coeco 
celerrime  rubrum  induit  colorem;  sed  etiam  in  cetero 
intestinali  tubo]  et  in  crassis  adeo  erubuit,  ast  non 
tanto  gradu.  Intestina  cetera  omnino,  non  mor¬ 
bosa. 

\  A 

Observatio  II. 

ii 

Ictu  cervicis  cuniculum  haud  plane  adultum,  die 
decimo -tertio  m.  Augusti,  hora  undecima  matutina, 
interfecimus*  Iam  primus  ictus,  non  quidem  fortis, 
celerrime  bestiam  necavit.  Cadaver,  ut  succus  gastri¬ 
cus  quam  maxime  tangerit  fundum  ventriculi ,  ita  col¬ 
locavimus  ut  cuniculi  sedentis  statum  aequaret.  Iber- 


mometron  Rnaum.  decimum  octavum  caloris  gradum 
praebuit»  — 

Die  decimo  quarto  Augusti,  hora  undecima  ma¬ 
tutina  cadaver  aperuimus.  Intestina  crassa,  praeser¬ 
tim  coecum  eodem  modo  ut  in  observ.  prima,  sese  ha¬ 
bebant.  Reiecto  coeco  intestino,  ventriculi  anterior 
facies,  quae  a  hepate  non  obtegitur,  omnino  sana  fuit: 
Remoto  hepate,  cardiaca  pars  et  curvatura  minor,  co¬ 
lore  alieno,  ex  livido- fusco  infecta  apparuit.  Eodem 
modo  in  fundo  ventriculi,  eo  in  loco,  qui  inter  lie¬ 
nem  ac  renem  interiacet,  macula  rubra  nigricans,  quae 
quartam  fere  pollicis  in  diametrum  patebat  prodiit. 
Membranae  praeterea,  ubi  saccum  coecum  consti¬ 
tuunt,  tenues  fuerunt,  ita  ut  singulis  locis  chymus  vi¬ 
ridis  transluceret.  Ventriculo  aperto,  chymoque  eiecto 
sinistra  ventriculi  tota  pars,  tenuis  ac  pellucida  obser¬ 
vata  est.  Nonnullis  in  locis  ventriculus  interna  carebat 
membrana,  sic  ut  peritonaeum  tantum,  valde  tenue 
superesset.  Ubi  vero  membrana  haec  in  ceteris  coeci 
sacci  partibus,  non  plane  dissoluta  esset,  facile  tamen 
a  subiacentibus  abstergi  potuit;  quod  minus  facile  py¬ 
lorum  versus  perfici  potuit.  Mollities  igitur  harum 
partium  perspicua  fuit.  Certior  vero  reddebatur  expe¬ 
rimento  hoc.  Quum  jenim  sinistram  ventriculi  partem 
cautissime  forcipe  elevaremus,  quod  minime  vi  adhi¬ 
bita  perfecimus,  membranae  extenuatae  discruptae 
sunt.  Nec  omittere  possumus  in  rene  sinistro,  ubi  ven¬ 
triculi  sinistram  partem  tangit,  maculam  nigrescentem, 
adfuisse  magnitudine  2  —  3  lin.  Parenchyma  hic  emol¬ 
litum  aliquatenus  apparuit.  Dexter  autem  ren,  hepar, 
ac  intestina  cetera  nihil  morbosi  praebuerunt. 

Observatio  III. 


Die  decimo  quarto  m.  Augusti,  hora  sexta  vesper 
tina  cuniculus  haud  plane  adultus,  eodem  modo,  ut  in 
observ.  secunda  necatus  eodemque  modo  depositus  est, 
calore  19 — 20  R.  Die  decimo  sexto,  hora  matutina  un¬ 
decima  —  36  igitur  horis  post  mortem  praeterlapsis  — 
abdomen  aperuimus.  Reiectis  abdominis  integumen¬ 
tis,  coecum  observavimus  spiritu  inflatum!,  colore 
quidem  consueto,  magis  tamen  saturato;  ubi  autem  in¬ 
testinum  hoc  ventriculi  fundum  tangit,  colorem  prae¬ 
buit  ex  viridi  -  nigrescentem;  quoad  structuram  nihil 
alieni  vidimus;  saccus  coecus  ventriculi,  praesertim 
versus  fundum,  tam  tenuis  atque  pellucidus  erat,  ut  ex 
adspectu  iamiam  appareret,  membranas  omnes,  ex¬ 
cepto  ;peritonaeo  hic  omnino  esse  dissolutas.  Quod 
etiam  peritonaeum  ex  parte  saltem  invenimus  dissolu¬ 
tum;  disrupit  enim  versus  lienem,  quum  cautissime 
superiorem  ventriculi  partem  ,  forcipe  captam  elevare¬ 
mus.  Accuratior  investigatio  nos  certiores  fecit  de  to¬ 
tius  sinistrae  partis  dissolutionem,  quae  quidem  tanta 
fuit,  ut  ne  facillimum  quidem)  distractum  perferre 
posset.  Pylorum  versus  membranae  maiore  gaudebant 
densitate  firmitateque. 

Infimam  hepatis  superficiem  pallidam  quodammodo 
invenimus  atque  iusto  modo  mollius  hic  observavimus 
parenchyma  huius  visceris.  Ren  sinister  non  tantam 
quidem  caloris  depravationem  nobis  obtulit,  quantam 
in  observatione  secunda  exposuimus :  saturatiore  tamen 
rubore  erat  tinctus,  quam  dexter.  Lien  et  tubus  ali- 


mentarius  reliquus,  nulla  praebuerunt,  memoratu 
digna. 


Observatio  IV* 

Cuniculo,  aetati  sex  hebdomadum,  qui  die  prae¬ 
gresso  nihil  nisi  panem  ederat,  die  decimo-nono  Au- 
gusti,  hora  undecima  matutina,  brassicae ,  quantum 
placuit,  porrectum  est,  qua  devorot.a,  tracheam  atque 
corotides  ei  persecuimus.  Levioribus  tantum  convul¬ 
sionibus  praegressis,  mox  animam  cum  sanguine  pro¬ 
lusit.  Eodem  tempore  cuniculum  alium,  eadem  ae¬ 
tate,  cuique  idem  fuit  porrectum  pabulum,  solito 
more,  ictu  sc.  in  cervicem,  necavimus.  Uterque  po¬ 
stero  die,  vigesimo  sc.  August.,  hora  decima  matu¬ 
tina,  sectus  est.  Etiam  in  cuniculo  primo,  cui  caro¬ 
tides  persecuimus,  fundum  ventriculi,  imprimis  eum 
locum,  qui  lienem  ac  renem  interiacet,  emollitum  in¬ 
venimus.  Hoc  enim  in  loco  chymus^solidusnonnisiperito- 
naeo  tenuissimo,  ipso  aliquatenus  iamiam  emollito  tec¬ 
tus  erat.  Nulla  vi  adhibita,  capulo  scalpelli  chymum 
subiacentem  a  tenue  hocce  tegumento  liberavimus; 
chymum  ipsum  praeterea  aequabiliter  mixtum,  nec 
eam,  quam  W.  Philip  i)  commemorat,  eiusdem  sepa¬ 
rationem  ,  observavimus. 

Alter  cuniculus  ictu  in  cervicem  necatus  eadem 
fere  nobis  obtulit.  Dissolutio  vero  in  eo  et  gradu 
maior  animadverti  poterat  et  maiorem  partem  occupa- 


i)  W-  Philip.  A  Treatise  on  Indigsst.  etc.  p.  6o. 


bnt.  In  utrisque  denique ,  quod  notatu  dignum  esse 
censuimus,  infima  hepatis  facies ,  quae  ventriculum 
tangit,  pallidior  ac  mollior  videbatur.  In  ceteris  in¬ 
testinis  ac  visceribus,  quae  ampliorem  desiderarent  de¬ 
scriptionem  non  invenimus. 

Observatio  V. 

W.  Philip,  una  et  dimidia  hora  post  mortem 
praeterlapsa  se  hancce  ventriculi  dissolutionem  in  cu- 
niddis  vidisse  asseruit  i).  Ut  ideo  hanc  sententiam 
elucidaremus,  die  vigesimo -primo  m.  Augusti,  hora 
decima  matutina,  cuniculum  haud  plane  adultum,  ictu 
adhibito  in  cervicem,  interfecimus.  Post  horam,  quum 
nondum  omnino  refrixisset ,  abdomen  apertum  est. 
Observavimus  vero  nihil  morbosi.  Intestina  crassa 
minime  aere  inflata  fuerunt;  quam  ob  rem  ad  dimi¬ 
dium  fere  minora,  quam  in  cuniculis  antea  sectis,  'ap¬ 
paruere;  externa  ventriculi  superficies  nullibi  colorem 
praebuit  anomalum;  sed  coeruleo  albidiorem,  splen¬ 
dorem  autem  proprium.  Aperuimus  ventriculum  cu¬ 
ius  interna  quoque  membrana  omnino  non  mutata 
erat.  Comparatio  vero  partis  cardiacae  cum  pylorica  nos 
iterum  edocuit,  illam  semper  hac  tenuiorem  inveniri. 

Observatio  VI. 

Cuniculum,  cui  per  horas  octodecim,  nullum  por¬ 
rectum  fuerat  pabulum,  die  vigesimo- secundo  m.  Au- 


l)  W.  Philip.  A.  Treatise  of  Indigest.  etc.  pag.  (i;. 
?>We jsometimes  foimd  the  great  end  of  the  s tomacli 
tlissolved  within  an  hour  and  a  lialf  after  death.“ 

gusti,  hora  octava  matutina,  solito  modo  per  ictum 
necavimus,  iliumque  eodem  modo,  ut  in  observ.  II. 
in  cubiculo  seposuimus,  calore  19  —  20  R.  Postero 
die  hora  decima  matutina  cadaver  secuimus.  Inte¬ 
stina  spiritu  haud  admodum  distenta,  sero  icruento 
circumfusa  invenimus,  simulque  sanguinis  coagula  hic 
illic  sparsa,  vas  quoddam  sanguiferum  disruptum  fuisse, 
contentumque  suum  in  abdomen  profusisse,  docuere. 
Hoc  vero  vasculum  invenire ,  accuratiori  etiam  inve- 
«tigationi  non  licuit.  Ventriculo,  non  quidem  distento 
chymi  tamen  aliqua  copia  inerat.  Anterior  ventriculi 
pars  nec  colorem  praeternaturalem  referebat,  nec  pel¬ 
lucidus  magis  erat  quam  par  fuit;  fundus  autem  lie¬ 
nem  versus  ac  renem  sinistrum,  lividus,  maculis  rubris- 
nigrescentibus  insparsus,  singulis  praeterea  locis  pellu¬ 
cidus,  et,  quod  ex  hisce  signis  iamiam  colligere  po¬ 
tuimus,  aliquatenus  dissolutus  fuit;  attamen  tensionem 
ope  forcipis  non  quidem  levem  perferre  potuit.  Ven¬ 
triculo  aperto,  villosam  tunicam  in  fundo  invenimus 
partim  dissolutam,  sic  ut  quibusdam  locis,  nihil  nisi 
peritonaeum  superesset;  partim  vero  emollitam  tan¬ 
tum  invenimus,  ut  facile  a  membranis  subiacentihus 
abstergi  posset.  His  vero  mutationibus  exceptis  cada¬ 
ver  nihil  praebuit  memorabile. 

Observatio  Yll. 

Cuniculus  omnino  adultus,  qui,  ut  ex  macie  cor¬ 
poris  et  motuum  languore  collegimus,  non  sanus  fuit, 
per  horas  sedecim,  nullum  pabulum  assumserat*  Dio 
vmesimo-nono  m.  Augusti,  hora  undecima  matutina, 
convulsionibus  bestia  corripiebatur,  non  diuturnis  qui- 

dem,  quibus  tamen  vires  admodum  prostratae  sunt.  Fre¬ 
quentissime  animal  spiritum  traxit,  magnaque  auxie- 
tate  vexari  visum  est;  saepius  nunc  urinam  valde  co¬ 
piosam  emisit,  alvumque  deposuit  fluidam.  Aucta  est 
debilitas,  iterum  atque  iterum  in  convulsiones  incidit, 
sic  ut  hora  secunda  pomeridiana,  moribundum  esset. 
Quo  quidem  tempore,  ut  cruciatus  bestiae  'finirem, 
ictu  in  cervicem  applicato,  certae  morti  eam  tradidi; 
valde  gaudens,  occasionem,  bestiam  morbo  quodam 
confectam  aperiendi,  mihi  oblatam  esse. 

Quam  quidem  cadaveris  sectionem,  die  trigesimo- 
primo  m.  Augusti,  hora  nona  matutina,  quadraginta 
igitur  fere  horis  post  mortem  praeterlapsis  fecimus, 
atque  haec  invenimus.  Intestinum  coecum  aere  quam 
maxime  distentum,  hic  illic  maculis  discoloribus,  ni¬ 
grescentibus  infectum.  Ventriculus  chymi  aliquam  ta¬ 
men  quantitatem  continuit;  aerem  autem  nullum;  ex¬ 
terna  eiusdem  superficies  rugosa  apparuit.  Membra¬ 
narum  externa  facies  nullibi,  nec  colorem  alienum, 
nec  tenuitatem,  atque  pelluciditatem  obtulit;  sed  al¬ 
bicantes,  ac  solidae  fuerunt  tunicae,  nec  splendore 
caruerunt  solito,  ac  distractum  non  quidem  facilem 
bene  pertulerunt.  Quantum  igitur  ex  hisce  signis  col¬ 
ligere  licuit,  ventriculum  omnino  sanum  esse,  iudicavi- 
mus.  Nec  ventriculus  apertus  iudicium  nostrum  fefellit. 
Omnino  enim  sanamjet  internam  eiusdem  faciem  inveni¬ 
mus.  Membrana  mucosa,  muco  griseo  obtecta,  ut  so¬ 
let,  solida,  nec  facile  a  subiacentibus  removenda.  — 
Hepar  autem  causam  forsan  ac  sedem  morbi  obtulit, 
'pallidum  enim,  ac  lobus  eius  dexter  certo  loco  indu_ 
ratus  fuit.  Vesicae  felleae  cliololithi  duo  inerant;  uri- 

naria  vesica  lotio  multo  distenta /  non  autem  anomala. 
Renes  discolores,  ex  griseo  virides,  quoad  /fabricam  ni¬ 
hil  morbosi  praebuere.  Sic  quoque  thoracis  viscera, 
nec  minus  cerebrum,  naturae  consentanea.  — 

Eodem  tempore  cuniculum  alium  adultum  ape¬ 
ruimus,  de  quo  vero  haec  sunt  praemittenda.  Bestia 
per  horas  viginti  quatuor  nihil  ederat,  die  vigesimo- 
nono  m.  Augusti,  hora  quinta  vespertina,  brassica, 
quantum  voluit,  devorata,  atque  praeterlapsa  hora 

dimidia,  ictu  in  cervicem  necata  est. 

Aperto  abdomine,  intestina  crassa  atque  tenuia 
sana,  ventriculi  autem  totam  sinistram -partem,  ita 
emollitam  atque  dissolutam  invenimus,  ut  omnia  m 
ceteris  bestiis  antea  observata  eo  superarentur.  Erat 
repletus  ventriculus  brassicae  ingestae  magna  copia. 
Dissolutio,  totam  sinistram  eiusdem  partem,  corripue¬ 
rat,  nec  anteriori,  nec  posteriori  lateri  pepercerat; 
versus  fundum  autem  maxima  mollities  observari  po¬ 
tuit.  Membranae  hia  illam  speciem  attulerunt ,  quam 
saepissime  descripsimus;  sed  tam  molles  fuerunt,  ut  fa¬ 
cillime  digitis  a  chymo  abstergi  possent.  Inferiorem 
hepatis  superficiem  pallidiorem  invenimus  praesertim 
ubi  ventriculum  dissolutum  tetigit.  Cetera  vero  vis¬ 
cera  omnino  sana. 


Caput  IV. 


lam  vero  haud  facilem  suscipiamus  operam,  quum 
ad  causas  investigandas  accedimus,  quae  tantis  iam 

difficultatibus  premi  videtur,  ut  vix  ac  ne  vix  qui¬ 
dem,  certi  quid  hac  de  re  proferri  posse  putaveris. 
In  memoriam  tibi  revoces,  morbum,  de  quo  sermo 
est,  rarius  quidem  hucusque  accurate  observatum,  di- 
ligenterque  descriptum  esse J  respicias  deinde,  ventriculi 
hanc  destructionem,  et  in  pueris,  et  in  adultis,  et  in 
hominibus  subito  defunctis,  et  post  morbum  praegres¬ 
sum,  inventam  esse,  recorderis  denique,  ventriculum 
non  solum,  sed  etiam  cetera  iintestina,  quid?  quod 
totum  tubum  alimentarium  hocce  modo  posse  emol¬ 
liri  ac  dissolvi  —  et  facile  difficultates,  quibus  causa¬ 
rum  explicatio  implicatur  tibi  elucebunt.  Fateamur 
autem  nihil  esse  in  universa  medicina  incertius  atque 
inconstantius  quam  morborum  aetiologiam,  quam  igitur,  si 
in  nostro  quoque  morbo  hypothesibus  nonnullis  exorna¬ 
tam  invenimus,  mirandum  sane  non  est.  Sed  ad  rem 
ipsam  progrediamur.  — 

De  causis  praedisponentibus ,  quas  dicunt,  perpa¬ 
rum  sane  afferri  potest.  Infantili  aetati,  aliqua  inesse 
videtur  dispositio,  quum,  ut  ex  iis  apparet  quae  su¬ 
pra  hac  de  re  protulimus,  plerumque  destructio  haec 
in  infantibus  inveniatur.  Quid  autem  sit,  quod  infan¬ 
tes  ad  malum  hoc  aptiores  reddat,  hoc  tenebris  huc¬ 
usque  obtegitur.  Nec  aliter  res  sese  habet,  si  in  oc- 
casionales  inquiras  causas.  Etiam  de  iis  nihil  certi 
constat.  Infantes  plurimi,  eo  fere  tempore  morbo  cor¬ 
repti  sunt,  quo  lac  maternum  nutrimentis  aliis,  muta¬ 
verunt.  Quapropter  nutrimenta  haec  insolita,  praeci¬ 
pue  farinosa,  viscida,  ad  formentationem  acidam  prom¬ 
ptissima,  tanquam  causae  morbi,  a  nonnullis  accusata 
sunt.  Alii  in  lacte  materno,  matris  morbis,  sivi  animi 


affectibus  mutato,  originem  petunt.  Nec  desunt,  qui 
ventriculi  hanc  destructionem  ex  gastritide,  imprimis 
typhosa  explicantes,  ad  aerem  ipsum  confugiunt.  Af¬ 
firmant  illi,  morbum  endemicum  esse  in  locis  humi- 
dis,  nec  non  illum  epidemice  quoque  obvenire  ver¬ 
nali  tempore  ac  autumnali.  Huic  vero  opinioni,  quum 
observationibus  hucusque  nullis  fulciatur,  fides  ha¬ 
benda  non  est.  — 

De  causa  proxima ,  quae  exstant  opiniones  am¬ 
plius  nunc  explicandae]  sunt.  Si  ventriculus  perforatus, 
quem  Cruikshank  descripsit  i)  ad  eam  pertinet  perfora¬ 
tionis  speciem,  de  qua  nos  agimus,  quod  quidem  ve- 
risimillimum  est;  egregius  ille  anatomus  primus  fuit, 
qui  (de  causa  proxima  sententiam  quandam  communi¬ 
caverit.  Explicat  vero  ille  dissolutionem  et  perfora¬ 
tionem  ventriculi  ex  vi  aucta  vasorum  absorbentium. 
Huic  autem  sententiae  id  praecipue  obstat,  quod  nun¬ 
quam,  ubi  ventriculum  perforatum  invenimus,  mem¬ 
branarum,  ventriculum  constituentium  pars  aliqua 
deest. 

I,  Hunterus  ventriculi  hanc  destructionem  e  vi  succi 
gastrici  solvente  explicat,  totamque  rem  nihil  esse 
affirmat,  nisi  digestionem  post  mortem  continuatam. 
Quam  quidem  Hunteri  sententiam  A.  Burns  ,  adoptavit; 
nec  minus,  Adarns  et  W.  Philip;  et  apud  nos  quo¬ 
que  non  defuere,  qui  eandem  huius  rei  explicationem 
protulerint  v.  c.  Tr  e  vir  anus  2),  qui  in  libro  suo 


i)  Cruikshank  Anatomy  of  the  absorbing  vessels  p.  np 
i)  Treviranus  Biolog.  4  Bcl.  p.  347* 


celeberrimo  jHunteri  sensentiam  contra  alias,  argumen¬ 
tis  probare  studet.  Contendit  vero  Hunterus  i) 
rarius  inveniri  in  cadaveribus  ventriculos,  qui  in  fundo 
aliquam  dissolutionis  gradum  non  offerant,  nec  illum, 
qui  accuratius  ageret  in  cadaveribus  secandis,  dissolu¬ 
tionis  ipsius  gradus  fugere  posse.  Nil  enim  tantum 
opus  esse,  inquit,  ut  internam  superficiem  in  fundo 
cum  illa  conferas  versus  pylorum,  nec  minus  cum  illa 
versus  curvaturam  minorem  sita.  Sanae  emm  partes 
molles,  spongiosae,  granulosae  (soft,  spongy,  granu- 
lated),  apparent;  nec  vasis  sanguiferis  intertextae;  dum 
dissoluti  loci  in  fundo,  molliores  (smoth)  tenuiores 
pellucidos  ac  vasculis  sanguiferis  magis  praeditos  sese 
offerunt;  quae  quidem  vascula,  dum  comprimuntur, 
sanguinem  e  finibus  dissolutis  emittunt.  — 

Observavit  ceh  Hunterus  veutriculum  dissolutum 
primum  in  hominibus  duobus,  violenta  morte  defunc¬ 
tis,  antea  bona  valetudine  gavisis.  Uterque  ictu  in 
caput  necatus,  antea  ciborum  copiam  sat  magnam  as- 
sumserat  2).  Eodem  fere  tempore,  quum  de  digestione 
multa  institueret  experimenta,  in  bestiis  multis,  quas, 
pabulo  antea  porrecto,  necaverat,  aliquo  tempore  post 
mortem  praeterlapso,  eandem  reperit  ventriculi  mol¬ 
litiem,  inprimis  vero  in  piscibus  (phaenomenon  illud 
invenit.  —  Nullam  aliam  denique  ventriculi  locum 
dissolutam  vidit ,  nisi  fundum ;  quo  quidem  perforato, 


1)  I.  Hunter  Obs.  011  cert.  parts.  of  animal,  oeconomy 
p.  229. 

2)  Hunter  Obs.  on  certaiu  parts  of  animal  oeconomy 

p.  250. 

et  vicinae  partes,  lien,  diaphragma,  quid?  quod  pul¬ 
mones  ipsi ,  nonnunquam  corrosae  erant. 

Ex  observatis  autem  hisce  omnibus  id  sibi  colligit, 
dissolutionis  ventriculi  nullam  aliam  causam  esse,  nisi 
succum  gastricum  ipsum,  qui  post  mortem  membranas 
ventriculi  ipsas,  vita  privatas,  aggrediatur. 

Iam  vero  brevibus  exponere  liceat,  quid  de  sen¬ 
tentia  magni  illius  viri  habendum  sit?  Quaeritur  pri¬ 
mum  num  succo  gastrico,  vita  exstincta,  solvendi  et 
digerendi  vis  adhuc  inesse  possit?  Quod  quidem  om¬ 
nino  non  negandum  est.  Experimentis  enim ,  quae 
cel.;  Spallanzani  hac  de  re  instituit,  iterum  edocti 
sumus,  retinere  gastricum  succum  etiam  post  mortem 
solvendi  vim.  Spallanzani  enim  cornicem  necavit 
quae  modo  carnem  devoraverat,  horisque  septem 
praeterlapsis,  externam  carnis  superficiem  digestam  repe- 
rit.  D  igestam  quoque  invenit  carnem,  in  cornice  dua¬ 
bus  horis  post  mortem  praeterlapsis  i);  quid?  quod 
gastricus  liquor  e  ventriculo  arte  remotus,  solvendi 
lianc  vim  non  amittit.  Haec  igitur  res  extram  omnem 
dubitationem  posita  esse  videtur.  Iam  vero  quaes¬ 
tio  nunc  est,  num  gastricus  succus  solvendi  vi  etiam 
post  mortem  adhuc  instructus  re  vera  ventriculi  mem¬ 
branas  possit  aggredi  ac  dissolvere?  Durante  vita, 
chemicam  hancce  actionem  non  locum  habere,  et  ipse 
Hunterus  fatetur  2).  Cuius  rei  argumentum  obser- 


1)  Spallanzani  Vers.  iibev  das  Verdauungs  -  Gescliiift 
etc.  nebst  A  mner  k.  v.  Senebier  iibers.  v.  D.  Ch.  Mi- 
cJiaelis  Leipz.  1765.  §.  22$, 

2~j  I.  Ilunter.  Obs.  011  ccrt.  parts  of  animal  oeconomy 
p.  22$. 

vatio  illa  lam  esse  potest,  qua  quidem  edocemur,  ani- 
malcula  viventia  ventriculo  illata,  non  digeri  ac  con- 
quoqui»  Yermes  v.  c.  ventriculo  fortuitu  illapsi, 
dum  vita  gaudeant,  non  digeruntur;  ubi  autem  vita 
privatus  est  ventriculus  ibi,  ut  id  quidem  Hunterus 
vult,  gastrico  succo  amplius  resistere  nequit.  Sed  con¬ 
tra  hoc  ipsum  assertum,  quae  oppugnant  Jhaec  sunt» 
Yera  nempe  ventriculi  dissolutio,  si  gastricus  succus 
eiusdem  sola  causa  esset,  inulto  saepius  in  cadaveribus 
inveniri  deberet.  Huic  quidem  Hunterus  respondet, 
plurimas  sectiones  esse  eorum,  morbo  quodam  defunc¬ 
torum,  in  iis  autem,  gastricum  succum  aliam  induisse 
naturam;  neque  minus,  quum  vita  eorum,  qui  morbo 
quodam  obeunt,  sensim  sensimque  cesset,  secretionem 
huius  liquoris  solvendi  vi  praediti,  etiam  sensim  ces¬ 
sare,  apparet.  Yera  igitur  ventriculi  dissolutio,  non 
potest  obvenire,  inquit,  nisi  in  hominibus ,  antea  bona 
valetudine  gavisis,  qui  subito  morti  sucubuerunt :  prop- 
terea  in  illis  saepius  observatur,  [qui  violentam  passi 
sunt  mortem» 

Etsi  negari  omnino  non  potest  exstare  quidem  ex¬ 
empla  ventriculi  dissoluti,  ubi  in  vita  ne  ullum  quidem 
symptoma  eiusdem  excitaverat  suspicionem,  observa¬ 
tiones  tamen  illae,  quas  Iaegero  aliisque  debemus,  sae¬ 
pius  in  vita  quoque  adesse  signa,  edocent,  e  quibus 
ventriculi  morbum  praesagire  possumus.  Nonne  lae- 
gerus  ipse,  solis  e  Symptomatibus,  ventriculum  esse 
dissolutum  praedixit? 

Praeterea  quod  attinet  ad  sententiam  Hunteri  de 
iis,  qui  violenta  morte  defuncli  sunti  facile  apparet, 
illum  sententiam  suam  tueri  non  posse» 

Sectiones  enim  cadaverum,  cju&e  summa  pruden¬ 
tia  et  accuratione  apud  nos  a  medicis  publicis  perfi¬ 
ciuntur,  eorum  plerumque  sunt,  qui  non  naturali,  ut 
dicunt,  morte,  defuncti  erant  et  nullum  mihi  hucus¬ 
que  exemplum  notum  est,  quo  destructio  haec  ven¬ 
triculi  inventa  sit;  nec  scriptores,  qui  medicinam  fo¬ 
rensem  tractant,  quantum  equidem  scio,  huius  rei  men¬ 
tionem  faciunt.  —  Praeterea  haud  plane  negligenda 
est,  cl.  Soemmeringii  sententia,  qui,  ventriculos  omni¬ 
no  sanos  ac  iutegros  nullos  inveniri,  affirmat,  nisi  m 
illis,  qui  antea  bene  valentes,  subito  mortui  sint.  Ne¬ 
que  minus  mortis  singula  genera,  ut  id  quidem  Adams 
probare  ausus  est,  ad  producendam  ventriculi  disso¬ 
lutionem  aliquid  valere  videntur.  Ipse  Hunterus 
fatetur  ventriculum  dissolutum  se  observasse  et  in  ns, 
qui  ictu  in  caput  necati,  et  qui  laqueo  strangulati  sint. 
Eadem  quoque,  experimenta  a  nobis  ipsis  instituta, 
probare  videntur.  Cuniculum  enim,  cui  arterias  caro¬ 
tides  perscidimus,  '  emollitum  ventriculum,  etsi  non 
tanto  gradu  ut  ceteri  per  ictum  necati,  nobis  obtulit  i). 

Magni  vero  momenti  ad  firmanda  quae  conten¬ 
derat,  illud  fuit  Huntero,  quod  semper,  imprimis  fun¬ 
dum  et  parietem  posteriorem  invenit  dissolutum,  quas 
quidem  ventriculi  partes  ob  cadaveris  situm  gastrico 
succo  praecipue  obnoxias  putavit.  Quamquam  omnino 
necare  non  possumus,  fundum,  imprimis  propter  ma¬ 
iorem  membranarum  teneritatem,  nonnullisque  alus  ex 
causis,  nondum  sat  bene  cognitis,  ad  dissolutionem 
proclivem  esse:  nihilominus  tamen  hic  ventriculi  locus,  , 


i)  cf,  Obs,  iy. 

non  tam  constanter  dissolutione  destructus  invenitur, 
quod  quidem  Hunterus  fatetur.  Exempla,  quibus  an¬ 
terior  ventriculi  paries,  et  cetera  intestina,  quid?  quod 
totu^alimentarius  tubus,  emollitus  fuit,  supra  iam 
annotavimus.  Attamen  anglici  medici,  Hunteri  senten¬ 
tiam  servare  studebant.  Contendit  v.  c.  A.  Burns  i), 
gastricum  succum  non  solum  illum,  qui  iam  secretus 
in  cavo  ventriculi  servatur,  sed  etiam  illum,  qui  duc¬ 
tibus  excretoriis  adhuc  insit ,  membranas  aggredi  ac 
dissolvere;  facileque  hoc  modo  anteriorem  quoque  ven¬ 
triculi  superficiem  posse  affici.  Nonne  autem  huic  ob¬ 
stant  quae  idem  auctor  obsarvata  nobiscum  communi¬ 
cavit,  cuncta  intestina  emollita?  Sed  haec  quoque  du¬ 
bia  Adams  2),  hypothesi  quadam,  solvere  ausus  est. 
Per  aliquod  tempus  post  mortem,  inquit,  ventriculo, 
secernendi  vis  adhuc  inest,  neque  minus  intestina  mo¬ 
tum  peristalticum  retinent,  quo  quidem  gastricus  suc¬ 
cus  per  totum  tubum  intestinalem  provectus,  intestina 
omnia  dissolvere  posset.  Quid  vero  de  hypothesi  ista, 
quae  nullis  fulcitur  observationibus  sentiendum  sit,  fa¬ 
cile  intelliges;  et  recte  iamiam  M assius  dubitavit  3), 
tam  ingentem  copiam  succi  gastrici  secerni  posse ,  qua 
opus  esset  ad  corrodendum  totum  tubum  intestinalem* 
Nec  statuendum  est,  tamdiu  post  mortem  restare  peri¬ 
stalticum  motum,  quo  quidem  succus  gastricus  ad  in¬ 
testinum  rectum  usque,  provehatur;  et  quomodo  deni¬ 
que  exempla  ista  explicanda  sunt,  ubi  intestina  crassa, 
tenuibus  omnino  integris,  dissoluta  inventa  sunt? 

1)  1.  c. 

2)  1.  c. 

Mass.  Diss.  de  Dissolut.  membr.  ventr.  etc.  p.  20. 


Aliam  huius  rei  explicationem  nobis  tradidit  la¬ 
genis.  Quum  enim  ventriculi  dissolutionem  morbum 
certum  saepius  praecedentem  observaverit,  dissolutio¬ 
nem  iam  in  vita  incipere,  colligit;  praesertim,  quia 
symptomata  talia  sint,  qualia  ventriculi  morbum  sig¬ 
nificent.  — 

Secundum  Iagerum  morbus  ille,  e  functione  ner¬ 
vorum  laesa  exoritur;  et  ob  eam  ipsam  nervorum  vim 
sublatam  membranas  ventriculi  ad  dissolutionem  aptio¬ 
res  reddit;  simulae  autem  nervorum  actio  in  ventricu¬ 
lum  atque  in  intestina  sit  depravata,  et  secietio  in  il¬ 
lis  mutetur,  necesseest;  secernitur  nunc  acidum  quod¬ 
dam,  quod  membranas,  nervosa  vi  privatas,  aggreditur 
atque  sensim  sensimque  corrodit.  Acidum  vero  hoc, 
experimentis  chemicis  edoctus,  nullum  nisi  ac.  aceti- 
cum  esse  putat  i). 

Eodem  fere  modo  Fleisch mannus  rem  expli¬ 
cat,  acidumque  corrodens  in  ventriculo  produci,  con¬ 
tendit.  Mera  autem  hypothesis  est,  si  acidi  ipsius 
originem  e  lienis  functione  laesa  deducit  2).  Patet 
vero  e  symptomatibus  nonnullis  v.  c.  ex  magna  illa  vi¬ 
rium  prostratione,  e  convulsionibus,  quae  haud  raro 
animadvertuntur,  denique  ex  hydrocephali  signis,  sy¬ 
stema  nervosum  hoc  in  morbo  simul  esse  allectum. 
Quod  autem  attinet  ad  hydrocephalum,  saepius  obser¬ 
vatum,  ne  nimium  in  investiganda  morbi  nostri  sin¬ 
gulari  natura,  huic  ipso  tribuamus,  cavendum  est.  Non 
enim  raro,  in  aliis  ventriculi  morbis,  praesertim  chio- 

1)  Ilufelands.  Journ.  der  prakt.  Heilk.  Bd.  36.  St.  1. 

nicis  ac  gravioribus,  aquae  quandam  copiam  in  ce¬ 
rebro,  eiusdem  que  meningibus  invenimus;  nec  diffi¬ 
cile  hoc  erit  explicatu  ex  intimo  cerebri  cum  ventri¬ 
culo  connubio. 

Quae  autem  morbi  illius,  qui  ventriculi  dissolu¬ 
tionem  saepe  antecedit,  vera  sit  natura,  hucusque 
plane  nescimus.  Gastritidem  eam  non  esse,  ibi  osten¬ 
dimus  ubi  morbum  ipsum  descripsimus.  — 

Adesse  autem  fluidum,  quod  leges  chemicas  se¬ 
quens,  membranas  ventriculi  intestinorumque  dissol¬ 
vat,  exinde  iam  colligere  possumus ,  quod  partes,  dis¬ 
soluto  ventriculo  vicinae,  etiam  corosae  saepius  obser¬ 
vatae  sint.  Neque  negandum  est,  fluidum  illud  aci¬ 
dum  esse.  Nam  odorem  praebet  acidum,  lactis  acido 
haud  absimilem  et  ratio ,  qua  agunt  plantarum  succi 
coerulei  in  partes  dissolutas,  sal  luculenter  acidi  indo¬ 
lem  probat.  Etsi  negandum  non  est,  chartam  Tinct. 
Heliotropii  tinctam,  quum  sano  admoveatur  ventri¬ 
culo,  etiam  aliquatenus  erubescere,  intensiorem  tamen 
induit  ruborem  membranis  dissolutis;  magnumque  hu¬ 
ius  rei  argumentum  exemplum  offert,  quod  Ifigerus 
commemorat.  Ventriculo  integro,  colon  dissolutum 
Tinct.  heliotropii  intense  rubram  fecit,  dum  eiusdem 
Tinct.  ventriculo  admota,  melius  constaret.  An  vero 
acidum  illud  revera  acid.  aceticum  sit,  quod  quidem 
Ifigerus  vult,  experimenta  chemica  iterum  atque  ite* 
rum  instituta  edocebunt. 

Elucet  vero  ex  his  omnibus,  nec  eam  quam  I fi¬ 
ge  rus,  nec  illam,  quam  Hunterus  attulit  huius  rei 
explicationem,  ad  omnes  casus  esse  adhibendam.  Per¬ 
suasum  igitur  nobis  est,  partim  ex  iis,  qnae  in  scrip- 

toribus  legimus,  partim  ex  iis,  quae  a  nobis  ip¬ 
sis  observari  potuerunt,  eandem  rem  diversis  causis 
posse  efbch  Ut  enim  extra  omnem  fere  dubitationis 
aleam  positum,  ventriculi  dissolutionem  saepius  ante¬ 
cedere  morbum,  etsi  incognitae  hucusque  indolis,  qui 
quidem  vita  adhuc  persistente,  ventriculi  illam  des¬ 
tructionem  molitur:  sic  etiam  eandem  hanc  dissolutio¬ 
nem  post  mortem  quoque  perfici  posse,  ubi  symptomata 
laesi  ventriculi  nulla  praegressa  sint,  omnino  negari 
non  potest.  Cuniculi  enim  omnes,  quos  W.  Philip 
necavit,  nec  minus  illi,  in  quibus  nos  ipsi  invenimus 
ventriculum  dissolutum,  nullo  certe  ventriculi  morbo 
laboraverunt.  An  vero  succus  gastricus  in  illis  revera 
nihil  effecerit,  hucusque  diiudicare  ausi  non  sumus. 
Nam  etsi  omnia,  quae  contra  hanc  ipsam  sententiam 
obiici  possunt,  in  mentem  nobis  revocaverimus;  nihi¬ 
lominus  tamen  Hunteri  partes  omnino  non  derelinquere 
possumus.  Memoratu  enim  dignum  est,  in  omnibus 
illis  exemplis,  quae  Hunterus  et  in  hominibus  et  in 
bestiis,  quae  W.  Philip  et  nos  ipsi  in  cuniculis  obser¬ 
vavimus,  illum  tantum  ventriculi  locum  fuisse  dissolu¬ 
tum,  quem  ob  cadaveris  situm  succus  gastricus  maxi¬ 
me  potuit  aggredi.  Fundus  ventriculi  semper  solus 
fuit  emollitus ;  nec  unquam  aliae  intestinorum  partes, 
destructae  inventae  sunt;  sic  ut  certe  contendere  pos¬ 
sis,  ubi  intestinorum  partes  a  ventriculo  remotiores, 
emollitae  reperirentur,  morbum  descriptum  sine  du¬ 
bio  antea  affuisse.  Non  possumus,  quin  addamus  con- 
iecturam  quandam.  Observavit  Hunterus  ventricu¬ 
lum  tali  modo  destructum  in  hominibus,  qui  brevi 

w 

ante  mortem  magnam  ciborum  copiam  sumserant.  Ea- 

dem  vidit  in  bestiis,  et  W.  Philip  et  nos  ipsi  tum 
praecipue  vidimus  ventriculum  dissolutum,  quum  cu¬ 
niculi,  brevi  ante  mortem  pabulum  devorassent  sat  co- 

» 

piosum.  Ventriculus  igitur  in  omnil^us  hisce  casibus 
chymo  repletus,  praecipueque  in  sinistra  parte  ma¬ 
xime  distentus,  nunc  lienem,  diaphragma,  ceterasque 
partes  premit.  Nonne  forsan  hoc  ipso  intimo  partium 
attactu  ventriculi  membranae,  hoc  quidem  in  loco  per 
se  iam  tenuiores,  facilius  abeant  in  putredinem?  Nun¬ 
quam  quidem  odor  putridus  (animadvertitur,  nec  in 
cetero  corpore  putredinis  signa  adsunt;  sed  ut  musculi 
nonnulli,  v.  c.  m*  psoas  atque  iliaci-,  ceteris  musculis 
etiamnum  integris,  putredine  affecti,  saepius  apparent, 
sic  quoque  non  video,  cur  toto  corpore  adliuc  inco¬ 
lumi,  ventriculus,  putredine  correptus,  esse  nun  possit? 


CURRICULUM  VITAE 

EX  DECKETO 

GRATIOSI  MEDICORUM  ORDINIS 
BEROLINENS1S 
ADJECTUM. 

Ego  Fridericus  Guilelinus  Goedecke,  Imbecensis*' 
natus  sum  Pridie  Nonas  Octobris,  anni  MDCCXCVIII, 
patre  Ghristophoro  Friderico ,  mercatore,  matre  Ilemica 
Catharina  e  gente  Rettichiana.  Prima  litterarum  elementa 
in  gymnasio  Lubecensi  a  praeceptoribus  grato  animo  co¬ 
lendis,  accepi.  Studiis  acad.  maturus  anno  MJJCCCXVIII 
schola  relicta ,  universitatem  litterarum  Goettingensem 
petii,  ubi  Pridie  Id.  Aprilis  a  protectore  magnifico  Rauer, 
civibus  academicis  adseriptus,  lectiones  frequentavi :  Cei. 
Sclirader  dc  botanice,  Cei.  Strolimeyer,  de  chemia  expe- 

rimentali,  Cei.  Mayer,  de  physice,  Cei.  ITempel  de  os- 
teologia,  111.  Blumenbacli ,  de  physiologia.  —  Mense 
Octobri  eiusdem  anni  lenam  me  contuli,  ubi  a  prorec- 
tore  magnif.  Voigt.  die  V.  Non.  Octobr.  in  album  uni¬ 
versitatis  litterarum  inscriptus  sum.  Hic  adfui  scholis: 
Cei.  Voigt.  (iil.)  de  botanice  deque  physiologia,  Cei 
Muncliow  de  mathesi.  Cei.  Dobereiner  de  chemia,  CeL 
Lenz  de  mineralogia,  Cei.  Oken  de  physiologia.  111. 
Fuchs  de  osteologia,  et  ana  tome.  Cei.  G.  G.  5tark  de 
pathologia  generali,  de  therapia  generali  deque  patholo* 
gia  chirurgica.  Anno  MDCCCXIX  hanc  almam  musa- 
rum  sedem  petii  ubi  Oie  III  Id.  Octobr.  a  Cei.  Weiss, 
tunc  fasces  academicas  tenente,  in  numerum  civium  aca- 
demicorum  receptus  sum.  Ab  hoc  inde  tempore  interfui 
lectionibus:  Cei.  Osann,  de  materia  medica  deque  fonti¬ 
bus  medicatis,  Cei.  Ermann  de  viribus  magneticis  ,  gal- 
vanicis  et  electricis,  Jll.  llorn  de  pathologia  ac  therapia 
speeiali  ,  de  morbis  venereis  et  institutionibus  medicinae 
practicae;  111  Graefe  de  akiurgia  deque  ophthalmologia; 
Jll.  Rust  de  chirurgia,  111.  Berends  de  morbis  mulierum; 
Cei.  Linge  de  arte  obstetricia;  neque  minus  111.  de  Sie- 
bold  exercitationibus  obsfei  riciis  in  machina  pliantome 
institutis.  Fasciarum  imponendi  artem  me  docuit  CeL 
Kluge,  operationes  in  oculis  instituendas  Exp.  I  lingken. 
Audivi  virum  Exp“.  Hecker  medieinae  historiam  enarran¬ 
tem,  eiusdemque  disputanti  '  exercitationibus  interfui. 
Frequentavi  vero  instituta  clinica,  quibus  praesunt  viri 
1]  1 .  Berends,  Hnfelaud,  Graefe,  Rust  de  Siebold. 

Tentamine  et  examine  rigoroso  rite  obsolutis,  post 
dissertationem  hanc  defensam  ,  summos  in  medicina  et 
chirurgia  honores  in  me  collatum  iri,  spero» 


.THESES  DEFENDENDAE. 


Sanatio  per  primam 
reiicienda, 


I. 

intentionem  post  _  amputationes 

II. 


Perforatio  et  embryulcia  non  instituenda, 

III. 


Morbus  regius  e  bile  resorpta  non  repetendus  est* 


